text:
29 July, 2011
Kachin Press Conference a matu bawngban hpawng aten hte shara sit
2011 ning July shata 29 ya
Kachin Press Conference galaw na matu bawngban hpawng aten hpe 2011 ning July shata 29 ya shana maga 6:30 PM hta htawt sit dat sai lam shana mayu ai.
Shara gaw FCCT kaw rai na re. FCCT hkringdat gaw lawu na hte maren re.
Foreign Correspondents' Club of Thailand
Penthouse, Maneeya Center Building
518/5 Ploenchit Road (connected to the BTS Skytrain Chitlom station)
Patumwan, Bangkok 10330
Tel.: 02-652-0580-1
Fax: 02-652-0582
E-mail: info@fccthai.com
Web Site: http://www.fccthai.com
Posted by Nbwi Sam at Friday, July 29, 2011 0 comments
Labels: Ndau
28 July, 2011
Kachin Press Conference galaw sa wa na matu bawngban hpawng
2011 ning, July shata 27 ya
Kachin Press Conference galaw sa wa na matu bawngban hpawng hpe du na ra ai bat kru ya shani (July 30, 2011) hta Bangkok kaw galaw sa wa na matu hkyen lajang nga ga ai.
Ndai bat kru ya shani 10:00 AM - 12:00 PM ten hta bawngban sa wa na re. Kachin Press Conference hpe kaning zawn re ai ladat hte galaw sa wa yang hkrak na re hpe jawm bawngban jahpra sa wa na re. Kachin Press Conference galoi, gara kaw galaw na hpe mung dai shani nan jahkrup la na re.
Ndai bawngban hpawng hpe woi awn galaw na wa gaw Lance Woodruff rai nhtawm shi gaw Journalist usa kaba rai nga ai. Shi a madu jan gaw Jinghpaw rai nhtawm shi nan mung Jinghpaw lam hpe myit lawm dik ai wa re.
Anhte a nsen ni hpe International media de shapraw dan lu na matu The Nation shi laika hte laga media ni hpe mung lu shaga bang na re ngu myit mada da ga ai.
Ndai bawngban hpawng hta shang lawm na matu lawu de na hkringdat de matut mahkai la ga.
Bawngban hpawng hta hkum dingdek n lu shang lawm tim Hpaji jaw ya na hpe mung myit mada ai re.
Matut mahkai na hkringdat
sengmary@gmail.com
nbwisam@gmail.com
Kachin Press Conference galaw sa wa na matu bawngban hpawng hpe du na ra ai bat kru ya shani (July 30, 2011) hta Bangkok kaw galaw sa wa na matu hkyen lajang nga ga ai.
Ndai bat kru ya shani 10:00 AM - 12:00 PM ten hta bawngban sa wa na re. Kachin Press Conference hpe kaning zawn re ai ladat hte galaw sa wa yang hkrak na re hpe jawm bawngban jahpra sa wa na re. Kachin Press Conference galoi, gara kaw galaw na hpe mung dai shani nan jahkrup la na re.
Ndai bawngban hpawng hpe woi awn galaw na wa gaw Lance Woodruff rai nhtawm shi gaw Journalist usa kaba rai nga ai. Shi a madu jan gaw Jinghpaw rai nhtawm shi nan mung Jinghpaw lam hpe myit lawm dik ai wa re.
Anhte a nsen ni hpe International media de shapraw dan lu na matu The Nation shi laika hte laga media ni hpe mung lu shaga bang na re ngu myit mada da ga ai.
Ndai bawngban hpawng hta shang lawm na matu lawu de na hkringdat de matut mahkai la ga.
Bawngban hpawng hta hkum dingdek n lu shang lawm tim Hpaji jaw ya na hpe mung myit mada ai re.
Matut mahkai na hkringdat
sengmary@gmail.com
nbwisam@gmail.com
Shara: Silom Soi 19, Surasak Sky Train Station, Bangkok
Aten: 10:00 AM - 12:00 PM
Nhtoi: July 30 ya, 2011 ning
Our Kachin future depends on how we act now!!!
Posted by Nbwi Sam at Thursday, July 28, 2011 0 comments
Labels: Ndau
22 July, 2011
RANIR Blog
2011 ning July shata 22 ya
Relief Action Network for IDP and Refugee (RANIR) wuhpung a blog hpe hpaw ninghtan shalun dat sai re.
Blog a hkringdat gaw http://ranirkachin.blogspot.com re lam shachyen dat ai law.
http://ranirkachin.blogspot.com
Sumla: RANIR
Relief Action Network for IDP and Refugee (RANIR) wuhpung a blog hpe hpaw ninghtan shalun dat sai re.
Blog a hkringdat gaw http://ranirkachin.blogspot.com re lam shachyen dat ai law.
http://ranirkachin.blogspot.com
Posted by Nbwi Sam at Friday, July 22, 2011 1 comments
Labels: Buga shiga, Ndau
19 July, 2011
Wunpawng Mungdan hta Camera ni ahkyak ra nga
2011 ning July shata 19 ya
Wunpawng mungdan hta byin nga ai majan hpe labau mazing na matu, ra ai lam hta jai lang na matu, media ginlam hta jai lang na matu "ga si 100 mai pru ai SUMLA" ni grai ahkyak nga ai.
Dai hte maren dai sumla ni hpe dem la lu na matu gaw masha n-gun gaw nga taw ai.
Raitim, Sumla ni hpe atsawm sha lu dem na matu Camera ni grai nan ra ahkyak taw ai re. Dai Camera ni hpe Jinghpaw Mung hte Sam Mung kaw shamu shamawt nga ai shawa woi awn ai wuhpung ni hpe garan jaw ya na re. Ga shadawn; Relief Action Network for IDP and Regfugee (RANIR)
Hpa majaw labau mazing gaw ahkyak a ta? Labau mazing n nga yang anhte ni labau n chye na. Ndai mabyin, manghkang hpe bai hparan hkat ai shaloi n-gun ja ai sakse sak-gan n lu na. Labau mazing hkrak galaw da lu yang gaw htawm hpang na matu manu dawdan n lu ai akyu pru na re.
RANIR wuhpung kaw nna Camera ra kadawn ai lam hpe garum hpyi wa ai lam n re. Raitim, Video hte Documentation ni hpe atsawm sha galaw lu na matu gaw Camera arung arai ni n lu yang n mai ai re. Dai majaw ngai nbwisam, dinghkrai kaw nna blogger manang ni, laika hti shawa ni hte mungdan shagu chyam bra nga ai Amyu sha ni hpang de shana garum hpyi dat ai re.
Dai majaw ra kadawn nga ai Camera ni gaw-
Lahta kaw garum hpyi da ai Camera yawng lu yang she bungli lu galaw na n re. Gara Camera hpan rai rai, Camera langai mi lu tim, anhte a Mungdan a matu grai akyu jashawn lu na re ngu kahtap shana mayu ai law.
Lahta na Camera ni hpe RANIR de ading tawk matut mahkai na jaw ya yang mung kaja ai re. Shing n rai, Nbwisam kaw na shalai ya yang mung mai ai re.
RANIR hpe matut mahkai na hkringdat gaw - RANIR@kachinrelief.org, RINS@kachinrelief.org
Nbwisam hpe matut mahkai na hkringdat gaw - nbwisam@gmail.com re.
Sumla: Nbwisam, Langjaw Kyang Ying
(Nbapa Htunghking Hkri-dun Manau Poi shi laika hta jai lang ngut sai sumla re)
Wunpawng mungdan hta byin nga ai majan hpe labau mazing na matu, ra ai lam hta jai lang na matu, media ginlam hta jai lang na matu "ga si 100 mai pru ai SUMLA" ni grai ahkyak nga ai.
Dai hte maren dai sumla ni hpe dem la lu na matu gaw masha n-gun gaw nga taw ai.
Raitim, Sumla ni hpe atsawm sha lu dem na matu Camera ni grai nan ra ahkyak taw ai re. Dai Camera ni hpe Jinghpaw Mung hte Sam Mung kaw shamu shamawt nga ai shawa woi awn ai wuhpung ni hpe garan jaw ya na re. Ga shadawn; Relief Action Network for IDP and Regfugee (RANIR)
Hpa majaw labau mazing gaw ahkyak a ta? Labau mazing n nga yang anhte ni labau n chye na. Ndai mabyin, manghkang hpe bai hparan hkat ai shaloi n-gun ja ai sakse sak-gan n lu na. Labau mazing hkrak galaw da lu yang gaw htawm hpang na matu manu dawdan n lu ai akyu pru na re.
Dai majaw ra kadawn nga ai Camera ni gaw-
Camera Hpan Hti hkum
1. $ 150 dan SONY Camera (10)
2. $ 200 dan SONY Camera (10)
3. $ 1000 dan Nikon D90 Camera (5)
4. $ 700 dan SONY Exmor Camcorder (Movie a matu) (5)
Lahta kaw garum hpyi da ai Camera yawng lu yang she bungli lu galaw na n re. Gara Camera hpan rai rai, Camera langai mi lu tim, anhte a Mungdan a matu grai akyu jashawn lu na re ngu kahtap shana mayu ai law.
Lahta na Camera ni hpe RANIR de ading tawk matut mahkai na jaw ya yang mung kaja ai re. Shing n rai, Nbwisam kaw na shalai ya yang mung mai ai re.
RANIR hpe matut mahkai na hkringdat gaw - RANIR@kachinrelief.org, RINS@kachinrelief.org
Nbwisam hpe matut mahkai na hkringdat gaw - nbwisam@gmail.com re.
Posted by Nbwi Sam at Tuesday, July 19, 2011 0 comments
Labels: Buga shiga, Labau, Ndau
18 July, 2011
Hpyen yen masha ni hpe garum ya na ap nawng masha ra ahkyak nga
RANIR a matu ap nawng masha shaga ai lam (AHKYAK)
De manang ni e,
Anhte yawng chye ai hte maren Karai Kasang a amyu sha ni rai nga ai Jinghpaw Wunpawng myu sha ni hte maigan hpyen dap rai nga ai Myen ni gasat nga ai a jaw e hpyen yen masha ni lani hte lani law htam wa nga sai re. Dai hpyen yen mung shawa hpe garum na matu RANIR kaw nna ap nawng masha grai ra kadawn nga ai lam shana wa ai.
RANIR gaw hpyen yen mung shawa ni hpe garum shingtau ya nga ai wuhpung re.
RANIR a core values ni gaw Compassion, Impartiality, Transparency and Accountability ni rai nga ai. D & M team hku nna gaw humanitarian approach hku nna galaw taw ai wuhpung re.
Manang ni e, anhte gaw langai hkrai tsap n mai na re. Tinang amyu ni htum mat, hpang hkrat mat, jamjau hkrum mat na hpe mung n ra sharawng na re. Dai majaw tinang dangdi ai hta jan nna Amyu hpe garum ya na matu saw lajin dat nngai law.
Ra kadawn nga ai ap nawng na ni gaw lawu na hte maren re.
Matut mahkai na hkringdat gaw- RANIR@kachinrelief.org re.
Kachin State Map with IDP Camps
De manang ni e,
Anhte yawng chye ai hte maren Karai Kasang a amyu sha ni rai nga ai Jinghpaw Wunpawng myu sha ni hte maigan hpyen dap rai nga ai Myen ni gasat nga ai a jaw e hpyen yen masha ni lani hte lani law htam wa nga sai re. Dai hpyen yen mung shawa hpe garum na matu RANIR kaw nna ap nawng masha grai ra kadawn nga ai lam shana wa ai.
RANIR gaw hpyen yen mung shawa ni hpe garum shingtau ya nga ai wuhpung re.
RANIR a core values ni gaw Compassion, Impartiality, Transparency and Accountability ni rai nga ai. D & M team hku nna gaw humanitarian approach hku nna galaw taw ai wuhpung re.
Manang ni e, anhte gaw langai hkrai tsap n mai na re. Tinang amyu ni htum mat, hpang hkrat mat, jamjau hkrum mat na hpe mung n ra sharawng na re. Dai majaw tinang dangdi ai hta jan nna Amyu hpe garum ya na matu saw lajin dat nngai law.
Ra kadawn nga ai ap nawng na ni gaw lawu na hte maren re.
Teachers - 12
Public Health Officer - 2
Maternal & Child Health Officer - 5
Nurse - 10
Media Group - 5
Accountant - 2
Emergency Response Team - 10
Social Worker - 10
Matut mahkai na hkringdat gaw- RANIR@kachinrelief.org re.
Posted by Nbwi Sam at Monday, July 18, 2011 0 comments
Labels: Buga shiga, Ndau, sumla
04 July, 2011
Ballantine's (Bangkok)
Posted by Nbwi Sam at Monday, July 04, 2011 0 comments
01 July, 2011
Bangkok (July 01, 2011)
July shata langai ya, 2011 ning
Hkying hkum (4) ram mawdaw jawn ngut ai hpang Bangkok mare kata de kalang mi bai shang wa lu sai. Ra lata poi a majaw palawng ahkyeng hte palawng ahtoi ni ja ji ja gang shakut nga ma ai.
Mawdaw ni lam ntsa hpring chyat!
Bungli hte hkaja lam, kalang bai hpang sai rai.
Blog mung bai mai lang sai rai!
Hkying hkum (4) ram mawdaw jawn ngut ai hpang Bangkok mare kata de kalang mi bai shang wa lu sai. Ra lata poi a majaw palawng ahkyeng hte palawng ahtoi ni ja ji ja gang shakut nga ma ai.
Mawdaw ni lam ntsa hpring chyat!
Bungli hte hkaja lam, kalang bai hpang sai rai.
Blog mung bai mai lang sai rai!
Posted by Nbwi Sam at Friday, July 01, 2011 0 comments
Labels: hkrun lam
Subscribe to: Posts (Atom)


c: text/html

text:
N BUNGLI HTE BAWM (6) LANG WA JAHKRAT
Labels: Jinghpaw Mung Shiga
5 comments:
- Anonymous said...
-
myen ni na nbungli hpe sanat kaba hte gap jahkrat u loo
- May 1, 2012 at 9:59 PM
- padang yesu said...
-
Nhkru nhkra rai tai hpyen ndai myenni dan re nbungli sha lu masu na majan hpe shabin ai ni re.ntsang ra na re.anhte W P sai rum ni grau2 myit hkrum wa na lum la jaw nga ai re.atsam dat let,sumla hkrung byin hkra gayet mungkan de ndau shabra ra ai.
- May 2, 2012 at 12:50 AM
- Jinghpawmaran said...
-
KIA mmyu tsaw Share Shagan ni yawng Karai Kasang a n-gun atsam hte tai hpyen wa a nbungli hpe gap kau ga, Karai Kasang anhte hte rau rai nga nna Awng Padang jaw ai Yehowa re.
- May 2, 2012 at 9:12 AM
- s s awng said...
-
Anhte hte yehowa karai gaw galoi mung a rau rai nga ai. Hkum hkrit mit.
- May 2, 2012 at 5:34 PM
- lu lu said...
-
ndai myen ni a hpyen nbungli hpe Nhkai Bum maga kaw na hkap kapaw gap kau lu jang gaw grai hkrak na re dai. PLN mare ram kaw na nbungli pyen lai wa ai hpe yu jang nbung li pa hte naw ni ai majaw nau ntsaw ai sha asan sha,ani sha pyen ai hpe mu lu ai hku re. bawm hpe nbung li shingkaw kaw kaba ba law hpai taw ai asan sha mu lu ai hku re. PLN mare shaing du maga de jaw masat lup wa nga ai maga de myen hpyen tap ni grai law hkra mung nga nga ma ai. dai maga de PLN mare masha ni nmai sa ai da. shan hte ni
- May 4, 2012 at 10:25 AM

robotstxt: allowed

filter: keep


text:
Wednesday, July 3, 2013
LACHYUM
(Jinghpawkasa)
Ndai ten hta Myen asuya gaw rawt malan hpung ni yawng hpe shamyit kau lu na matu shanhte lu ai hpaji hte n-gun atsam ma hkra lang nna nji nmu shakut nga ai ten rai malu ai. Byin pru wa na mahtai gaw shanhte a hkum hpe yihku shatai la nna hpang jahtum na yihku a wan hkru ai LACHYUM de gale wa na masa nga ai.
Myen asuya hpe mungmasa hku ninghkap nga ai NLD party nga ai. Raitimung, ndai ten na masa hta hkan nna hpyendap n lawm ai mungmasa a masing langai hte sha asuya hpe shingjawng lu na matu grai naw yak na re. UNFC gaw mungmasa hte hpyen masa pawng ai n-gun hte asuya hpe ninghkap nga ai uhpung kaba re. Dai majaw asuya gaw UNFC hpung shang langai hpra hpe mahkrun amyu myu hku nna hkalem la nhtawm, maga mi de rai jang gaw KIO hpe UNFC kaw nna gara hku mala shapraw kau na matu shakut nga ai ten re.
Ta tut daw kaw, ndai July shata laman Myenmung ting hta ngwi pyaw simsa wa lu hkra rawt malan hpung ni yawng hpe Nepyitaw kaw zuphpawng kaba woi hpawng na lam policy kaba hku nna woi garu nga ma ai. Kaja sha nga yang dai zawn re ai masing kaba awngdang wa lu na matu atsang langai a hpang langai hkyen lajang tawn ai npawt nhpang masing langai mung rai n-galaw tawn ma ai. Ndai zawn re ai ladat gaw KIO hpe lawan ladan gap hkat jahkring lam myit hkrum wa na matu ladat amyu myu hte shama jahkrit la ai sha rai malu ai. Atsawm hkaja yu yang KIO hte Wunpawng Myusha ni gaw mungdan simsa ngwi pyaw wa na hpe na chying ra sharawng ai ni hkrai rai ma ai. Raitim, shanglawt lu ai shani kaw na dai ni du hkra maw sha katut wa sai majaw ya gaw WP myusha ni a shawng lam matu hkam dahka lam shawng lu ra ai.
KIO gaw masing kaba langai dawdan na rai yang mungmasha myitsu salang ni hte hkut hkut nai nai jahkrup nna dawdan wa masai. Dai hte maren 1994 ning hta gap hkat jahkring na matu mung myitsu salang ni hte shawng jahkrup ma ai. 17 ning tup gap hkat jahkring tawn ai hpang Myen hpendap gaw mara kata kaw KIO hpe aloi ali zing la lu na shadu nna shang gasat wa ma ai. Dai zawn re ai mahkrum madup hta la kap nna ya kalang bai gap hkat jahkring na ngu ai gaw, 1994 ning hta myit hkrum tawn ai hpe shadik shatup ya ra na hta n-ga, du na ra ai aten galu hta rawt malan hpung ni yawng a matu hkam dahka lam nga ai npawt nhpang gaw-de tawn lu ai sha n rai yang gaw ahpa atang yu tawt kau nna shanyam ai, jahkrit shama ai ladat a ntsa e, mungmasha ni hku nna mung, KIO hku nna mung, myit hkrum ya na n shadu ai.
President Thein Sein gaw New York kaw du ai shaloi, Myenmung ting ngwi pyaw simsa nga sai lam, hpyen naw gasat nga ai gaw KIO hpung langai sha ngam sai hta n-ga, Wunpawng Myusha ni gaw KIO hpe madi shadaw ai lam n nga masai. Raitimung KIO gaw myit ja nna shanhte ra sharawng ai hku myidi chyip rai naw gasat nga ma ai lam sa tsun wa sai. Myenmung de bai du wa ai shaloi rai jang, democracy hte federalism lam bawng jahkrup la lu na matu 1947 ning na Pinlung myit hkrum zuphpawng hta grau kaba ai zuphpawng woi galaw na lam tsun wa sai. Shwe Man mung, federalism gaw garan pru na matu n rai. Mungdan kata kaw myit hkrum kahkyin gumdin lam grau kaba wa na matu npawt nhpang rai nna mungdaw ningbaw ni hpe mungmasa lam tek jum ai hta n-gun grau ja shangun na re lam bum nga masha ni hte rawt malan hpung ni hpe jahkrit shama ai hte maren, maga mi hku nna gaw asan sha shanyam bang wa nga ma ai.
Kaja sha nga yang, shanglawt lu ai shani kaw nna dai ni du hkra Myen asuya gaw mungmasha ni a ntsa magyi magaw matse labye re ai akyang hte sha uphkang wa ma ai majaw mungdan gaw dingyang grit nem wa sai. Dai ni gaw simani ai ladat hte matse labye re ai ladat hpe kayau gaya lang nna mungdan kata na masha ni hte maigan masha ni hpe myit ung-ang shangun ai ladat nnan galai lang nna rawt malan hpung ni law malawng hpe myit mada lam amyu myu jaw let shanyam la nga ma ai.
Myen asuya a lagaw kaw tsap nna sung sung myit maram yu yang mu lu ai ladat 2 gaw, (1) Prat tup jahkrit maw sha wa sai ladat hte awngdang lu hkra matut galaw na. (2) Myit kya ai rawt malan hpung ni hpe shanhte a sumbu kaw masawm bang tawn nna, hkalem la n lu ai uhpung ni hpe gaw kaba htum ai hpang jahtum majan gasat ai masing, yihku a wan hkru hte ginchyum dat la na matu hkyen lajang nga ma ai. Myen asuya a shingdu lam hpe maram yu yang, n-gup gaw tara ai lam tsun nhtawm ta tut daw kaw matse labye ai ladat lang nga ma ai. Shing rai majan poi kaw dang la na masing hpe lata tawn da chyalu rai na ma ai.
Shing re ai masa hta hkan nna Myutsaw Mungtsaw hpu nau ni hte rawt malan hpung ni gaw yen nlu ai masing kaw shang lawm nna awngpadang dip la lu na matu hkyen lajang magang ai gaw madung rai na re ngu mu ai lam tang madun dat ai law.
Hpauk Htan
Subscribe to: Post Comments (Atom)


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Hpaji Ningli
Lata Layung Ni A Maumwi ( Hpaji Ningli Hkaja Ga I )
Ndai lang na Hpaji Ningli Hkaja lamang hta gaw "Lata Layung Ni A Maumwi" hpe garan kachyan ya dat ga ai.
Lamang tang madun ya ai - Julia Ndawng Ja Ing
3 days 19 hours
"Hpaji Ningli Hkaja Ga i," Lamang
Education
"Asak hkrung ai mungkan ga grin nga na matu, hpun kawa ni hpe hting, kyem sa ra ai lam"
Lamang Tang Madun ai; Mama Mary John Male Lu Mai
RVC Ginjaw Rung
Manmaw.
1 week 9 hours
Dum Nta Ngu Ai Gaw ( Hpaji Ningli Hkaja Lamang )
Ndai lamang hta gaw Wajau Paul Lasang La ka lajang da ai "Tsawm Htap Ai Nga Sa Lam " ngu ai hta na "Dum Nta " ngu ai hpe gam garan ya dat ga ai.
Lamang tang madun ai - Julia Ndawng Ja Ing
1 week 3 days
Kumba Shakau A Hkamja Lam Akyu ( Health Care )
Kumba Shakau kaw na lu la mai ai hkamja lam akyu hte seng nna sawk sagawn hkaja da lu ai hpe gam garan ya dat ga ai.
Lamang tang madun ya ai - Julia Ndawng Ja Ing
1 week 6 days
Gum Ai Hte N gum Ai Mam Hpun A Maumwi ( Story )
Gum Ai Hte N gum Ai Mam Hpun A Maumwi
Ndai lang na hpaji ningli hkaja lamang hta Gum Ai Hte N gum Ai Mam Manmwi langai mi hpe gam garan ya dat ga ai.
Ndai maumwi hpe madat la nna tinang a matu matsing la hpa hpaji lama ma...
2 weeks 3 days
Shingtawn Pan A Hkamja Lam Akyu ( Hkamja Lam Lamang )
Ndai lang na hkamja lam lamang hta Shingtawn Pan hte mai tsai lu ai ana ahkya ni a lam hpe gam garan ya dat ga ai.
Lamang tang madun shana ya ai - Julia Ndawng Ja Ing
2 weeks 6 days
Htaw Bat Si Hkai Sha Ai Lam (Agriculture)
Htaw Bat Si Hkai Sha Ai lam hte seng nna Madat Hkaja la lu mai nga ai.
Lamang tang madun ai -Elizabeth N-bang Seng Lawt Lu
3 weeks 3 days
Hka Lu Ya Na Grau Htap Htuk Ai Ten Ni ( Hkamja Lam Lamang )
Ndai lamang hta gaw hkam kaja lam hte htap htuk hkra hka hpe galoi ten lu ya yang grau htap htuk ai lam machye machyang hpe garan kachyan ya dat ga ai.
Lamang tang madun ya ai - Julia Ndawng Ja Ing
Listen Daily Program on our...
3 weeks 6 days
Kaji Kawoi ( Hpaji Ningli Hkaja Ga I )
Ndai lamang kaw nna Wajau Paul Lasang La ka lajang tawn da ai "Tsawm Htap Ai Nga Sa Lam"ngu ai laika buk hta na Kaji Kawoi ngu ai hpe bai gam garan ya dat ga ai.
Lamang tang madun shana ya ai - Julia Ndawng Ja Ing
1 month 1 day
Hpa Majaw Jahpawt Yup Rawt Ten Hka Lu Na Htap Htuk Ai Kun ( Health Care )
Ndai lamang hta e "Hpa Majaw Jahpawt Yup Rawt Ten Hka Lu Ya Na Htap Htuk Ai Lam " machye machyang hpe sawk sagawn hkaja lu ai made garan kachyan ya dat ga ai.
Lamang sawk Sagawn tang madun shana ya ai - Julia Ndawng Ja Ing
1 month 4 days


text:
Mani gawlaban nawku kyu hpyi hpawng hte hpawn Malysia mungdan na du shang wa ai jinghpaw wunpawng myu sha ni hpe hkap tau hkalum la ga ai yawng marai 11 rai ma ai rai nna tsin yam hku du shang wa ai ni hkrai re.
NZ de tsinyam hku du shang wa ai masha ni hpe immigration camp hta laban bat 6 tup hkam jalam jep ai lam ni , nz mung dan a lamni ,upadi ni hte english laika hte motor car licence zawn re ni hpe mung lajang ya ma ai ,dai hpang she madu nga na dum nta de bai saya ai hku re.
Masha nnan hkap tau la ai lam
Mani gawlaban nawku kyu hpyi hpawng hte hpawn Malysia mungdan na du shang wa ai jinghpaw wunpawng myu sha ni hpe hkap tau hkalum la ga ai yawng marai 11 rai ma ai rai nna tsin yam hku du shang wa ai ni hkrai re.


text:
N chye ai majaw ndai blog post ka byin ai. N chye htai ai gasan ni grai law nga ai. N chye ai lam law law hte asak hkrung ra nga ai. N chye ai kun, n nga ai kun, n chye sai. N chye ai lam ni hte Ngai!
Maigan ga de jawng lung taw ai lahkawng ning pyi rai wa sai. Ndai zawn maigan ga du ai ten, maigan manang ni hte hkrum jahta byin yang, shanhte na nga sat nga sa, shanhte a arawn alai ni, anhte hte n bung ai lam ni law law nga ai. Ndai zawn n bung ai lam ni hpe, shinggan kaw na du wa ai ngai gaw, mu mada loi ai. Ndai zawn mu hkrup yang ngai hkrai san hkrup ai gasan ni nga ai.
“Ngai kadai rai? Ngai na nga sat nga sa gara hku rai? Ngai na nga sat nga sa lam gaw, kaga Myen mung na Myen, Sam, Hkang, Karen hpu nau ni hte hpa shai a ta? Kaga jasam ni hte shai hkat ai lam ni, hpa ni rai ta? Bung ai lam ni mung nga ai kun? Kade daram shai hkat ai? Ngai na identity gaw hpa baw rai?” ngu ai gasan ni san hkrup ai.
Ndai zawn gasan ni pru wa tim, ngai kaw lu wa ai mahtai gaw kachyi sha. Re, anhte sha ai lu sha shai nga ai. Bu hpun sumraw lam pyi Jinghpaw labu gaw Myen ni na labu hte hpa shai ai n re. Manmaw Jinghpaw labu mung sam ni hte nau n shai hkat ai zawn zawn. Manau nau ai lam shai ai, htawngka ka ai lam shai ai. Anhte a kahpu kanau, mayu dama, num wawn num la lai len ni shai ai. Teng sa, dai hta sung sung bai shang yu yang, shai hkat ai lam ni hpa naw nga ai kun? (Ngai n chye ai majaw teng sha san ai ga san re. Chye ai ni chyeju hte comment da rit.)
Moi ji jaw nat jaw prat ten, anhte Wunpawng ramma ni, tinang ra sharawng ai mahkawn hpe sumtsaw ga shaga na matu kumla amyu myu hte sumtsaw ga shaga ai nga na ga ai. Dai ni dai kumla ni gara du mat sai kun? Ji jaw nat jaw prat shaloi na lailen ni hte anhte a htung hkring gaw matut manoi nga taw ai raitim, ji jaw nat jaw makam hpe tawn kau ngut ai hpang htung hkring lailen hpe gaw n mai jen la sai kun? N la dap hpe tawn kau tim, wunpawng ramma ni hte seng ai kaga htung lai len ni hpe gaw n mai explore na i? (Nat jaw makam kaw na hpang wa ai Manau hpe dai ni du hkra Hkristan makam hte mahkri shawn (integrate) galaw let anhte jawm nau nga ga ai n rai ni?)
Anhte tsaban 20 kaw shangai di, tsa ban 21 kaw kaba wa ai ramma ni hpe htung hkring, labau hte seng nna, tsun sharin ya dat ai lam ni ram ram gawngkya lai wa sai. Dai ni du hkra mung htung hkring hte seng ai wunkat kasha langai lahkawng hta lai na, generation by generation sharin ya ai lam ni gawng kya dingyang re. Jinghpaw laika hpe nawku jawng kaw ginhtawng jawng dat ten sharin ya ai hta lai na, anhte a htung hking, labau hpe kaji ten kaw na atsawm n sharin ya lu shi ai. Ndai hku tinang a identity, tinang a labau n chye ai a marang e, dai ni na Wunpawng ramma law law anhte hte hpraw n sam nau n shai hkat ai, Myen, Sam, Miwa, Karen ni hte dinghku de, amyu, ru sai gayau mat sai (Nye a tinggyeng ningmu san san re.). Dai hku she rai taw yang, du na ra ai ten hta mungdan lu na gaw yupmang hta kachyi mi jan ai shingran sha tai na re.
Maigan ni hte hkrum shaga ai law wa magang, tinang na identity hpe shadam kau magang rai wa sai kun? ngu tinang hkum tinang ga san bai san hkrup ai. Ngai na identity gaw hpa rai? Wunpawng ramma langai a identity gaw hpa rai? Wunpawng ramma langai a value gaw hpa ni rai? Wunpawng ramma langai hta n galaw n mai galaw ra ai labau jaw ai lit hpa ni rai? Wunpawng ramma langai hkan nang hkan sa ra ai lam Wunpawung htung lai len gaw hpa ni rai?
Identity tam shamat ai ngai hkrai ga san ndai ni htai n ma sai…


text:
时间:2017-12-22 10:25:30 来源:德宏团结报
(Shata 12 nhtoi 20 ya na do)
Wamat mat sai wa ganu hpe atsom rem makop ra ai. Wamat mat sai wa ganu hpe go lawu na lam 3 hku nna gon lajang ra ai: 1. Hkritung na wa gasha ni gaba wa na htung lai chye ton ra ai. Wa ganu ni nli shalun la ai hpang, mayat no go wa ganu a mayat hkrang hku nna pajat de shang wa nhtom mayat ganu hte chye wa pong gayep mat ai, dai hpang ko nna go wa gasha gaungui rai byin tai wa sai. Nli shalun ai hpang 17~18 ya daram ko nna go wa gasha haumyi 5 daram galu sai, ndai aten hta abo, salum, asin re ni byin tai wa sai, 19 ya daram hta wa gasha haumyi 7.5 daram galu sai, ndai aten hta shong lago hte hpang lago byin tai wa lu sai. 24 ya daram hta go wa gasha haumyi 15 daram galu sai, ndai aten hta myi, ladi, ana re ni asan bra bra mu lu sai, ndai aten hta nau n kung ai wa gasha ni go chye si hkrat mat ai. 28 ya daram rai jang go wa gasha ni haumyi 15~20 daram galu nna hke 2 daram rong sai, ndai aten hta ahkrang dan pra nna myi-mun ni mung tu wa sai, ndai aten hta wa gasha ni grai gaba lawan wa sai. 35 ya daram rai jang wa gasha a lago ni asan rai garan pru wa lu sai. 56 ya daram rai jang haumyi 90~100 daram galu sai. 60 ya daram rai jang go namnak hke 110 daram du nna gaba jat dingyang no rai nga ai, ndai aten hta wa-shat atsom nlu yo jang wa gasha si mat chye ai. 90 ya daram rai jang hke 500 daram du nna galu de haumyi 150 daram du sai. 114 ya daram rai jang go wa gasha woi sai. 2. Wamat mat sai wa ganu hpe atsom yo lajang ra ai. Ndai aten hta wa ganu ni nau hpum mat jang wa gasha ni a matu akyu nau n nga ai, dai majo wamat nnan mat wa ai aten hta wa-shat ko akyu namshum nau n mai bang shalo ai hta n-ga, wa-shat gatsing lo lo jo ra ai. Ndai aten hta wa gasha ni a hkum hta wuileng yensu, wuisinsu, angyison re ni grai ra gadon ai majo wa ganu ni a wa-shat ko ndai bo tsi jahkai loi bang jo ra ai. Wamat mat sai wa ganu hpe go ladat myu 2 hku nna mai yo lajang ai: Myu mi go wamat nnan mat wa ai ten hta akyu namshum loi shau ai bo wa-shat yo nna, hpang hkan go akyu namshum lo rong ai bo wa-shat bai yo na. Bai myu mi go wamat mat wa ai 20 ya laman hta akyu namshum lo rong ai bo wa-shat yo nna, hpang hkan go akyu namshum nau n rong ai bo wa-shat bai yo na, wa gasha lau woi na rai jang akyu namshum lo rong ai wa-shat bai galai yo na. Wamat nnan mat wa ai rai nna hkamja ai wa ganu hpe lani mi hta akyu namshum wa-shat kungkyin 2.2~2.3 daram yo nna namlap wa-shat lo yo na, hpang hkan go wa ganu langai mi hpe lani mi hta akyu namshum wa-shat kungkyin 2.5 daram yo nna namlap wa-shat loi shau sha di bai yo na. Wamat nnan mat wa ai rai nna nau n hkamja ai wa ganu ni hpe go, akyu namshum lo rong ai bo wa-shat shong yo na, dai hpang akyu namshum nau n rong ai wa-shat bai yo na, wa gasha lau woi na shong hkan go akyu namshum grau lo ai bo wa-shat bai galai yo na. Wa gasha woi na shong 20 ya daram hta go wa gasha ni grau gaba lawan ai majo, akyu namshum lo rong ai bo wa-shat yo ra ai hta n-ga, wusinsu A, wuisinsu B, wuisinsu E, Gai Lin Mung( 锰), hpri jahkai, Den(碘), Jifang(脂肪) re ni loi bang jo ra ai.
(Bai matut hti ga) (Gale ai Zinghtung Ma Sam)


text:
2011ning June shata (9) ya shani Myen hpyen Dap ni kaw nna majan baw hpang dat masai. Dai majan hpe KIO maga hku nna
Padang Hkrunlam
K.I.C Ningbaw Malai (II) a matsun hkam la hpawng Galaw
2013 June (17) ya jahpawt hkying (8:00)am ten Laiza Muklum, Laiza lahta tsang jawng, Rawt Ninghkawng Gawknu hta KIC Ningbaw Malai (II) a matsun
Laiza Kaw Masa Lam Sang Lang Dan Ai Zuphpawng Galaw
KIO Dat Kasa Hpung kaw nna Masa Lam Sang Lang Dan Ai Zuphpawng hpe 2013 June (15) ya jahpawt hkying (9:00)am aten Laiza Muklum,


text:
时间:2017-12-04 15:55:18 来源:德宏团结报
(Shata 11 nhtoi 29 na do)
Mayu e go 10 ya daram re shaloi ana htang tsi galang mi htu ya na, 30 ya daram re hpe go ladi hte myi ko Esiyimyau(二西疫 苗) gahte bang ya na. U nampan lo chye byin ai lado hta go u nampan htang tsi mung no htu ton ya ra ai. U nampan htang na ladat go, shingko gata u mun n tu ai yang pongtin hte u nampan htang tsi gahtok la nna 1~2 lang achyo wo ya na. Laban bat mi a hpang bai rim jep yu yang, gyi-ku n kap jang lahta na ladat hku galang mi bai achyo wo ya ra ai, 3 ya re uhkai hkalung hpe go u donggat htang tsi jo ra ai, tsi go ushat yo shadang a 3/ 10000 re ai likelinfun(立克林粉) ushat ko gayau bang nna laban bat mi daram yo na, hkyuchung shingtai hpe htang na matu 3/ 10000 re ai funbenga(粉苯瓜), shing n rai hkyuchunglinfun gayau bang nna matut manoi 20 ya daram bai yo na. Ndai bo u go nau malu ai nga yang ushat n hkring ai lu hta sha ma ai, dai majo 6~7 ya daram gaba jang u shakap rep di kau ya ra ai, rep di ai shaloi, ntsa shakap hpe 2/3 daram rep di kau nna, lawu shakap hpe go 1/3 daram rep di kau na. Uhkai ten hta go grau ku ra grau rem yak ai aten rai nga ai, raitim, atsom rem makop nna ana htang ton jang hpa n ra ai, ana htang maja na matu tsi htu tsi jo ra ai hta lai nna, ana kap wa na npot hpe mung no pat shingdang kau ra ai. Dai u yo masha ni a bu hpun palong gyepdin re ni ko mung ana ganu chye kap nang nga ai, ulong shang sa na rai jang, ta gashin kau, mu shang palong galai hpun kau rai ra ai.
Udi di sai u ganu ni hpe gon lajang na lam. Upra ni hpe udi di shangun ai ulong de rim bang na shong e, ulong asan awan gashin kau nna ana sat lajang kau ai hpang, ushat wa-ka, hka wa-ka re ni hkyem ton da ya ra ai. La-ma hpaga magam hkrang gaba hku rem ai rai jang hka lu jak hten n hten ai lam ni mung atsom jep yu ra ai. Ndai bo u hpe go akyu namshum su ai bo ushat yo ra ai majo, hkum grai gahtet ai, shing rai hka grai lu lu ai, udi langai mi na hka rong shadang go u a hkum na hka rong shadang a 10% daram rai nga ai. La-ma u ganu ni hka lani mi n mu lu jang udi di shadang 30% daram yom mat chye ai, dai rai 20~30 ya daram rai jang she gaungui rai bai lu awai la ai. Gahtet gatsi shadang nau tso jang ntsa hkalap hku nbung nsa jashon bang nna sharai shanyem la na, shing n rai nbung layit hte sharai shanyem la na.
Udi di sai u ganu ni hpe go wanpu atu asan di gatsut kau nna htong shachyi ton ya ra ai, wanpu hten mat jang mung lawan wan galai kau ra ai.
Ushat go di hpro dat 15% rong ai bo nambat 2 ushat yo na, upra hpe udi di ai ulong de rong kau ai hpang, u ni udi di ai lam hta hkan nna yo rem ladat mung sharai la ra sai. Uro gok mi hta gade daram rong na go u ni a hkrang gaji gaba hpe yu ra ai, nau rong shalo kau jang u nkau mi ushat atsom n mu hta sha nna nkau go gaji nkau go gaba rai mat ai, nau bai rong jashau kau jang mung shara hte ushat lahpot la-ma rai mat ai. Ndai bo u go laban bat 20 daram ko nna udi di wa sai, ndai laman hta udi shau nna loi gaji ai. Laban bat 20~22 daram re hpe go ushat lahkring nhkring jat bang ya ra sia, wanpu mung laban bat mi hta hkying hkum chyen mi daram htong shachyi jat nna, lani mi hta hkying hkum 16 daram du hkra rai na, wanpu htong shachyi ton ya ai aten je na magang udi di shadang mung grau tso jat wa sai. Hpa majo wanpu htong shachyi ton ya jang udi grau di a ta nga yang: Dai go u ni wanpu lago htoi ai hpe mu jang bonu ko gashing ya nna mayat chye gatu wa ai majo, nli grau kam shalun nna udi mung grau di nga ai. Dai majo udi lo di shangun na matu, u ni gaba galon wa magang wanpu sharam shachyi ton ya nna akyu namshum su ai bo ushat yo ra ai. Udi di shadang 60% a lahta de du jang, akyu namshum grau su ai bo nambat 1 ushat bai galai yo ra sai, laban bat 29 daram hta udi di shadang 80% daram du nga ai, ndai aten go udi di laman hta grau ahkyak ai aten re majo grai gon shaja ra ai, shaloi she udi di aten grau na nna udi mung grau gaja ai, la-ma ndai aten hta dat n wa mat jang udi di shadang mung yom mat wa chye ai.
(Bai matut hti ga) (Zinghtung Ma Sam)


text:
Lai wa sai Hkrismat hte shaning nna hta jawng pat ai majaw Wa Jau Philipine Mungdang kaw nna Malaysia Mungdang de sa gawang ai. Dai aten hta Malaysia de du taw nga ai KCCM hpung masha kaji kaba yawng hte hkrum zup lu ai lam gaw n malap lu ai mahkrum madup kaba langai mi re ngu nna Wa Jau hkam sha ai. Ndai mahkrum madup lam ni yawng hpe ka na rai jang laika buk kaba langai mi ka lu na re. Raitim, ahkyak ai lam n kau mi hpe sha ka let hpung masha ni yawng hpe chyeju dum shakawn mayu ai.
Wa Jau, bat lahkawng lamang sa nga ai aten hta nanhte hpung masha ni kamsham ai myit kaba hpe mu lu ai. Kade daram bungli a majaw kyin tim, ba tim, yak tim mung, Missa Hkungga sa lawm ai lam ni, akyu hpyi ai shaloi ahkrum ara sa lawm ai lam ni gaw nanhte hta rawng ai Karai Kasang hpe kamsham myit a majaw she rai nga ai. Hpung masha n kau mi grai tsan ai de na Wa Jau ni nga ai shara de sa du nna mara raw ai hte Missa sa lawm ai, bai, Jau ni kaw nna shaman hkam la ai lam ni gaw Sakramentu ni hpe manu shadan ai rai nga ai. Kamsham myit kaba hte nawku dawjau ai, a kyu hpyi ai lam ni gaw tinang a prat hpe san seng san pra ai hte nga ai lam rai nga ai. Bai dai sha n-ga, Karai Kasang a shaman chejyu ni hpe lu ai lam rai nga ai. Sum tsan buga de nga ai aten hta tinang lu la ai makam masham hpe sakse hkam ai lam mung rai nga ai. San Pawlu Kolose masha ni hpang de shagun dat ai laika 4:2-4 hta akyu hpyi shakut na matu, akyu hpyi ai lam n lawm yang, anhte a magam bung li ni gaw shinggyim masha a shakut ai sha rai nna, Karai Kasang a atsam n lawm ai lam rai nga ai. Bai galaw ai magam bung li mung Karai Kasang a atsam rawng jang grau awng dang lu ai lam hpe shadum da ai. Sum tsan buga de nga ai aten hta garen gari hkrum ai hte mayak mahkak lam ni law law nga na re. Karai Kasang hpe kam sham manoi manat let shakut sa wa na matu n gun jaw mayu ai.
Langkawi de sa ai lam hpe bai yu dat jang KCCM hpung masha ni jahpawt shagu Missa lawm ai, myit hkrum myit ra ai hte shada da n-gun jaw hkat ai lam ni gaw manu dan la ai. Wa Jau yen hte Hpung masha ni hkrum zup jahta ai, shada da a hkam sha ai lam ni hpe tsun hpaw tsun dan hkat ai, hpung masha ni shada da grau nna hku hkau wa na matu jawm gin sup ai lam ni gaw sum tsan buga de du nga ai ni a matu manu dan ai lam ni rai nga ai. Ndai zawn hkrum zup hkawm sa na matu lajang ai hte woi awn ai KCCM ningbaw ni hpe mung chyeju dum shakawn mayu ai. Langkawi de nga ai hpung masha langai mi Jinghpaw hku Missa n lawm lu ai shaning na wa sai lam hpe tsun dan ai. Raitim, Wa Jau ni du ai majaw Misa lawm lu nna grai kabu ai hte KCCM hpung masha ni hte mung hkrum lu ai majaw, ndang tsun hkra chyeju dum kabu ai lam ni hpe tsun dan ai. Ndai zawn lam ni hpe mu ai shaloi ngai hkum nan mung grai hkam sha ai re. KCCM hpung ningbaw ni shanhte a bungli hpe jahkring da nna hpung masha ni hte hkrum nna Wa Jau ni Missa nawng na matu, mara raw na matu hte akyu hpyi na matu lajang ai lam ni mung shakawn chyeju dum na lam rai nga ai. January praw (1) ya laban shani shaning nnan hta KCCM Magam gun nnan ni hpe lata la ai hte magam bungli ni hpe shachyen ya ai lam ni gaw n gun lu hpa rai nga ai. Sum tsan buga de du taw nga ai KCCM hpung masha ni tinang a dum nta buga hte tsan nna, tinang a htung hkring n bung ai, ga n bung ai, shara hta lam amyu myu a majaw sa nga ra tim, myit n daw ai sha wenyi makam mashan lam hta matut shakut sa wa ga. Tinang a makam masham, htung hking lam ni hpe mung ma ni hpe matut sharing shaga let myithkrum myit ra ai hte KCCM hpung shamu shamawt lam ni hta shang lawm sa wa ga. Hpaji ning hkring langai mi tsun ai, “ndai mungkan ga gaw anhte a sara kaba re. Shi kaw nna anhte sharin hkaja ra ai lam ni hkrai rai nga ai. Shani shagu na mahkrum madup ni gaw hkaja la ra ai ni hkrai rai nga ai. Hkrat sum ai lam shagu gaw bai awng dang na matu n-gun atsam re. Yak hkak ai lam ni gaw tinang a kamsham myit hpe chyam dinglik yu ai lam re. Tinang n ra ai mahkrum madup ni hte a gung a lau lam ni gaw tinang myit kata na n-gun atsam marai hpe chyam dinglik yu ai lam re. Dai majaw a sum n jaw ai sha share ninghkring langai mi hku nna hkawm sa mu,” nga ai.
Wa Jau Leo
Philippines


text:
Myen gaw KIO hpe gap hkat jahkring n bawngban shi yang ‘ga n garan pru na’ ngu ai hpe shawng hkap la na matu Laban shani Dali zuphpawng kaw asan sha tang madun dat sai re.
Dai gabaw bawngban na KIO maga n hkapla shi ai majaw zuphpawng jahkring nna bai bra mat ai re.
KIO hpe Myen maga tang ai kaw “ga garan n pru na lam, pati hkum democracy lam masa hte du-ta-wun-aye-tung-pa” ni hkapla na lam re hpe na chye lu ai.
Dai zuphpawng kaw KIO hkyen da ai gaw, 1994 hte 2013 hpyendap hte sen htu tawn sai gap hkat jahkring ga sadi ni hpe ningpawt nna majan shayawm mat wa na snr gap hkat jahkring na gabaw bawngban na lam re.
August 5 lahkawng lang na Dali mare zuphpawng de KIO dat kasa hpung hpe ningbaw kaba Dukaba Nban La shi nan woi nna, Myen maga tatmadaw hpyendap dat kasa hpung hpe Dukaba Htun Htun Nawng, woi ai re.
Ndai dat kasa hpung ni sha, shawng na Dali zuphpawng hpe February praw 1 ya shani galaw wa sai re. Dai zuphpawng e mung, KIO tang madun ai hpe Myen n hkapla ai majaw zuphpawng hten mat ai re.
Raitim, July 20 ya shani Htai mung Chiang Mai kaw ningbaw kaba Nban La woi awn ai KIO dat kasa hpung hte Dukaba Khin Zaw U woi ai Myen Mung Simsa Lam Komishin dat kasa hpung lapran hkrum hkat ai hpang, ya na Dali byin wa ai re. KIO shanglawm ai Dingdung Daw Daphpawm (Northern Alliance) gaw Myen asuya hte hpyendap dip n-gun jaw nga ai NCA, mungdan ting gap hkat jahkring ga sadi hpe n hkapla shi ai re.
Matut nna wuhpawng lahkawng zuphpawng ni hta gaw, KIO ningbaw kaba shi nan n lawm sana lam hpe Dali zuphpawng e tsun wa sai hpe Jinghpaw Shiga Dap na chye lu ai.
Ya na zawn gap hkat jahkring bawngban lam masa n kaja ai majaw, Jinghpaw mungdaw kata Myen hpyendap majan bai bawa wa chye ai hpe buga kata hpyen masa yu maram ni tsun nga ma ai re.


text:
时间:2017-12-14 17:40:11 来源:德宏团结报
Magyep tsa hku chyim yu ga (Dem ai Ma Chin)
Marang shasha nga htu ai htingra ta na lana de mi hta, Ma Li Ya·Dela Lusi·Saiwan htisi madu hkrai, shap la ai modo got let Pasailona de sa wa u ai, Mo-nuigelosi zaibru zinlong hku lai wa ai shaloi modo ruk byin mat sai. Shi go sak 27 ning re Mosihko na sek lasau re hkon tsom shayi rai u ai, lahkong masum ning a shong e mying pyi loi brong ai zat pya masha rai nga ai. Shi a ning rum ningtau wa go shara shgu myokle pya hkom ai masha re, dai shani shi Salagasa ginwang gaba de jinghku sa gawan da rai, laulau nhtang wa nna madu wa hte rau zat pya sa ra nga ai. Marang prang ko nayi hkying hkum mi ting abri nga lai wa ai modo gaji hte rai garot ai modo ni hpe ta she tsu hkra garum pyi yu tim, gadai mung n hkring ya ai majo, myit she htum mat wa nu ai. Dai ten hta, manam modo gaba got ai dareba langai shi hpe yu matsan dum nna modo jahkring ya sai. Raitim, dareba wa shi hpe grai tsan hkra n lu hto ai ngu sha dum nu ai
“Hpa n ra ai, chyenan langai sha ra nga nngai.”Ma Li Ya tsun ai.
Teng ai, shi chyenan gayat nna tsun na lam go, madu wa hpe daina de hkying sanit a shong e nta n lu du wa sai ngu shana na sha re. Jongma ni a zon re ntsa palong langai hpun da, zaibru jang hkan hkom ai bo zauhkai hkai ton re Ma Li Ya hpe htingra marang e, u shu ganu zon hkum ting madi apup mat sai. Bai nna, modo manghkang a majo, masin nji n gu nga ai ngu yang, zosi mung modo gata ko malap bang kau da nu ai. Modo gaba ko hkan ai num langai lom nga ai, buhpun sumli ai hpe yu yang hpyenla zon rai tim, ga shaga lailen ni go grai nan si mani bai rai nga ai. Shi Ma Li Ya hpe hpajet langai hte nba gasha langai ya let, shi a makau ko dung shara sit yen ya rai u ai. Hkum ting loi hkro hkra gatsut kau ai htom, nba gayop lawai hpun la rai, Ma Li Ya dung bang wa let malut pak na matu wanhkret sho hkret dat yang, madi mat ma sai. Makau na num jan shi hpe wanhkret ladon let shi ko malut zinghkat mi hpyi lu nga ai, shi a malut n madi ai zinghkat lahkong sha ngam mat sai. Malut marop dat ai hpang Ma Li Ya a masin loi zim nga wa nu ai, ga shaga ai nsen ni marang htu gasho ai hte modo gadu ai nsen ni she n na hkra gaba wa jang, makau na num jan yungdon hpe nten ko madi ton let:“Shanhte yong yup sai.”nga tsun shadum dan u ai.
Ma Li Ya modo gata de gayin yu dat yang, modo gat ko sak n bung ai, hkumhkrang man nsam amyu myu re num sumpum mi, shi hpun ai zon re nba gayop hpun let yup pyo nga ma ai. Modo ting agatsi zim nga ai gata hta, Ma Li Ya mung lahkum ko hkintum dung let yup pyo mat wa nu ai. Shi hprang wa yang ningsin sin nga la sai sha nrai, marang mung hpong mat sai, matut nna grupyin grau gatsi zim nga ai. Gade na hkra yup kau sai hpe n chye mat ai hta n-ga, ya ten hta gara yang ko rai to nga ai mung n chye mat nu ai. Makau na num jan grai maja ai zon rai nga ai.
“Anhte ya ganang ko rai nga ta?”Ma Li Ya san ai.
“Anhte du sai.”Num dai jan htan ai.
Manam modo nlung nyep ton ai wang langai a gata de got bang wa sai, gata ko galo da ai dum nta ni tso ai hta n-ga, agatsi a gatsang nga nga ai, yu dat yang maling mala gata na noku jong dingsa zon mung rai nga ai. Wang gata na mapmap nga ai wanpu go modo gata na masha ni hpe dan ndan di nan da nga ai, modo dung ai masha dai ni shamu shamot pyi n rai nga ma ai, hpyenla zon re num dai jan go ma bau rung na sara ma ni zon rai ta amying hte shanhte hpe modo yu na hku dingsi nga ai. Yong go sak gaba ai ni hkrai rai to ai majo, sat lawat ali ahti rai grai lanyan nga ma ai, wang na mapmap nga ai wanpu gata hta yong go yupdam dam ai masha wuhpung ni zon rai to nga ai. Ma Li Ya yong a hpang e she modo yu u ai. Ma Li Ya go masha dai ni hpe Mama ni re ngu shadu u ai, rai yang, modo yu ai shaloi rung hking pun ai masha kau mi manam modo chyinghka lam ko hkap tau la ai hpe yu yang go Mama ni zon n rai nga ai. Marang n hkra na matu rung hking hpun ai num dai ni shanhte a bo ko nba hte magap ya nhtom, shanhte hpe hpalen lam mi tsap len shangun nga ma ai, raitim, ga n tsun ra ai, loi lawan ai la-hpok nsen hte sha shanhte hpe tsap dingren nga shangun sai. Ma Li Ya shi makau ko dung ai num jan hte hka bra na shaloi, nba nhtang ya kau u yang, num dai jan go shi hpe hpun da u, wang kon nhku de shang wa ai lam lapran hta marang shing gang ra ai, chyinghka sin ai ni hpe ap ya jang rai sai nga matsun u ai.
“Chyenan nga a ni?”Ma Li Ya san u ai.
“She nga lo.”Num dai:“Wo de du jang, shanhte nang hpe madun na ra ai.”ngu tsun dan sai.
Num dai Ma Li Ya ko malut bai hpyi u ai, Ma Li Ya go bambam nga ai malut kop gata na ngam nga ai malut ma hkra hpe jo kau dat sai.“Lam ko gun saup shakang kau sai yi.”Sha nga nhtom, num dai modo chyinghka lam ko tsap let:“Hpawang gaja u ga yo!”nga ta dingsi let maron nga u ai, modo hkom hkyem sai majo, kaga hpa tsun na ten n lu sai.
Ma Li Ya nta gaba chyinghka lam de kagat shang wa ai shaloi, chyinghka lam sin ai num langai shi hpe ta lahkong hte aja wa ahpuk jahkring dat ai re go, Ma Li Ya dingyang hkom shang wa ai majo, hkpang jahtum e aja awa nga ai nsen hta“Tsap u!” Ngu maron dat jang she, Ma Li Ya dagup hpun ton ai nba gata kon shinggan de galap mada dat u yang, hkrit na zon re myisha hte ta layung madi ton nna, shi hpe hpalen len ai wuhpung de lau wa tsap na hku amying jahkrat nga ai. Ganing n chye di, tsap u nga ai shara ko sa tsap nang nu ai. Nta chyinghka lam gaba ko re shaloi, shi wuhpung hka nna chyinghka lam sin ai shara de gara ko chyenan nga a ngu sa san jang, chyinghka lam sin ai num langai shi a shingma ko gumhpuk nna, shi hpe masha wuhpung de hkan na matu lam madun let, grai kya ai manong nsen hte:“Nang de, hkon tsom, ndai ko chyennan nga ai.”nga tsun u ai. (Bai matut hti ga)


text:
Lai Nawng Hku kaw na Chaung Wa (ေခ်ာင္းဝ) de hprawng yen wa ai Mung masha ni hpe Myen Hpyen Dap ni hkum pat da ai rai nna n-gun rawng ai La nkau mi hpe nam de lam madun na matu ngu nna woi hkawm nga ai lam buga masha ni shana wa ai kaw na chye lu ai.
“La nkau mi hpe nam de lam madun na matu woi hkawm ai, Phone matut mahkai galaw yang gap sat kau na ngu mung tsun jahkrit ai. Chaung Wa (ေခ်ာင္းဝ) kaw chyat rawng nga ai ni hpe shapraw ya na matu nga nna April (15) ya shani mawdaw 10 hte wa wa htaw la na matu lung wa sai nga nna shiga gaw na ai, rai tim shapraw ya na nshapraw ya na gaw naw lat yu ra ai” nga nna buga masha langai tsun wa ai hpe chye lu ai.
Chaung Wa (ေခ်ာင္းဝ) kaw pat hkum da hkrum ai Mung shawa ni gaw April (11) ya shani Myen Hpyen Dap, Dap Nu (101), T.K.Ts (7) ni hte KIA hpyen hpung ni laja lana gasat gala byin ai majaw hprawng yen wa ai Mung shawa ni rai nna jep chyoi ngut yang she Kamaing hpyen yen dabang de sa ya na ngu tsun da ai rai tim ya du hkra sa ya ai lam nnga ai hpe chye lu ai.


text:
时间:2018-06-12 16:46:52 来源:景颇人
Nshon ginwang pati asuya ni jom dup sumru yu ai hpang dodan ai, Nshon ginwang na ningdo 11 lang(2018 ning) manau poi hpe 2018 ning na mungdan daido poi laman hta, Nshon Janghkong amyu kunghpan hpaji shawa dabang ko galo na hku hkyem shajin to nga sai, manau hpe 3 ya nau na hku re.(Manau ten nhtoi galoi rai na go ya hpang e bai shana wa na ga ai)
经县委政府研究决定,陇川县第十一届(2018年)目瑙纵歌狂欢活动将于2018年国庆期间,在陇川县章凤民族文化广场举行,时间为3天.(具体时间请关注本微信公众号)
Miwa mung manau buga 中国目瑙纵歌之乡
Nshon ginwang go, Jinghpo Wunpong myu sha ni nga shanu lo dik ginwang re. “Manau poi” go Jinghpo Wunpong sha ni a htunghking poi re, nsi naisi lu shu la nna gabu hkalum ai poi re, lu su nga mai wa na matu nau ai manau re, masha lo malo rai jom ka ai majo “Sumsing mungdan ginsup” hte “Masha lamun ka ai ginsup” ngu ai mying lu nga ai.
陇川,是全国景颇族聚居最多的一个县.“目瑙纵歌”是景颇族传统节日,是景颇先民驱恶扬善,祈神降福,庆祝丰收的传统盛会,目瑙纵歌以其神奇的起源传说和众多的参加人数,被誉为“天堂之舞”和“万人之舞”.
Manau ngu ai go “Yong jom manau ga” nga ai lachyum rai nga ai. Manau nau yang ka manot pyo, sharin la mung n yak re majo, manau nau kam ai masha lo ai, amyu bosang shagu myit hkrum ai lam hpe mung mu mada nga ai.
“目瑙”是景颇语,“纵歌”是载瓦语,目瑙纵歌意为“大家一起来跳舞”,因其舞蹈形式独特,舞步动作易学,队形变化无穷,参与人数众多,又被称作“天堂之舞”,“万人之舞”,展现了景颇族积极向上,团结进取的精神风貌.蹈形式独特,舞步动作易学,队形变化无穷,参与人数众多,又被称作“天堂之舞”,“万人之舞”,展现了景颇族积极向上,团结进取的精神风貌.
Nshon hte seng ai lam关于陇川
Nshon ginwang go jiwoi mungdan a sinna dingda maga de rai nna, Yinnan mungdo gaba a sinna maga ang nga ai, ginwang ting na lamu ga go jut mali deng 1931 du nga ai, ginwang hta ginwang do 5 gat mare 4 hte hkai sun dap langai mi nga ai, masha jahpan go sen 1.911 re.
陇川地处祖国西南边陲,位于云南西部,全县国土面积1931平方公里,辖5乡4镇和1个农场,总人口19.11万人.
Nshon ginwang hta, Jinghpo amyu, Sam amyu, Baran amyu, Lisu amyu, De-ang amyu re masha jahpan nlo amyu ni nga shanu ma ai, nlo amyu ni masha jahpan sen 1.03 re, masha jahpan yong hta na 53.9% ang nga ai.
陇川县民族文化风情别具特色,居住着景颇族,傣族,阿昌族,傈僳族,德昂族等多种少数民族,少数民族人口10.3万人,占总人口的53.9%.
Jinghpo amyu ni htam masum hta na htam mi hte Baran amyu ni htam lahkong hta na htam mi Nshon ginwang ko shanu nga ma ai. Ndai lahkong masum ning laman hta, Jinghpo amyu ni a “Miwa mung manau buga” htunghking hpaji shangang shagrin hkrat wa lu sai hte rau, Sam amyu hte Baran amyu ni a htunghking hpaji mung lani hte lani rot jat wa nga ai.
全国近三分之一的景颇族和二分之一的阿昌族居住在陇川境内.近年来,以景颇族文化为主的“中国目瑙纵歌之乡”文化品牌影响力不断加强,傣族文化,阿昌族文化得到大力弘扬,是“中国民间文化艺术之乡”.
Nshon ginwang ko go saploi ga re, lamu marang grung, jan mai tsom, nhprang sut hpring, gahtet gatsi shadang bung, hkai nmai tu tsom re shara re, mungdo gaba ting na naimam, kumshu hkai shara hte hkai nmai sa shapro ai shara mung rai nga ai.
生物资源丰富多样,属典型的南亚热带季风气候,雨量充沛,日照充足,资源丰富,气候宜人,农产品丰富,是全省重要的粮食,蔗糖生产基地和农产品输出地.
Nshon ginwang hte Myen mung lapran na jarit deng 50.899 galu ai, ndai shara hta lam manu ai majo, moi ko nna hpaga gahkan re, gram galai hpaga gahkan hpo ai hpang, Yinnan mungdo gaba na shinggan de hpaga gahkan hpo ai ahkyak madung shara mung rai nga ai. Janghkong go mungdan tsang hkrang hpan 2 hpaga gahkan re, Miwa mung hte Myen mung lapran na hpaga gahkan 8 hta na langai mi rai nga ai, Myen mung hpaga gahkan Manmo hte ni dik ai hpaga gahkan mung rai nga ai.
对缅开放通道优势明显,陇川国境线全长50.899公里,交通便利,自古就是中缅贸易的重要集散地之一,也是改革开放以来我省对外开放的重要前沿.所辖章凤口岸属国家二类口岸,是中缅边境8个对应开放口岸之一,是这些口岸中距伊洛瓦底江上游重要港口城市八莫最近的口岸.
2016 ning hta, ginwang ting na magam mu lam shagu rot zinghka jat wa ai hpe mu mada ai. Ginwang ting hta lu tam ai gumhpro yong hpon gadi 39.74 rai yang, shong shaning na hte shabung yang 7.5% rot jat sai. Ginra ja gumhpro shang ai gadi 4.22, 13.9% rot jat sai. Shawa magam gumhpro shang ai gadi 1.88 rai yang, 8.9% rot jat sai. Hpong shingra dinggrin sut hta bang ai gumhpro lap gadi 25.74 re, 28,7% rot jat sai, hpaga gahkan hta shang ai gumhpro gadi 22.4 re, 55.1% grit mat nga ai. Hpong shingra rung rai dut shapro ai gadi 8.9 re, 11.2% rot jat nga ai. Myu mare masha ni lu tam ai gumhpro rap jahpra lap 22617 du sai, 8.2% rot jat nga ai. Hkaimu gahtong masha ni lu tam ai gumhpro go rap jahpra lap 7954 du nna, 9.2% rot jat nga ai.
2016年,全县生产总值完成39.74亿元,同比增长7.5%;地方财政总收入4.22亿元,增长13.9%;一般公共预算收入1.88亿元,增长8.9%;全社会固定资产投资25.74亿元,增长28.7%;口岸进出口总值22.4亿元,下降55.1%;社会消费品零售总额8.9亿元,增长11.2%;城镇常住居民人均可支配收入22617元,增长8.2%;农村常住居民人均可支配收入7954元,增长9.2%.
Ginwang hta “Jinghpo manau” hte “Baran amyu Mungsa nhtu dup hpaji” mungdan tsang hkrang n mu hparat nhtong sut lu nga ai.
县内拥有“景颇族目瑙纵歌”和“阿昌族户撒刀锻制技艺”两项国家级非物质文化遗产;
Mungdo gaba tsang ko nna makop da ai Wangzeshu Jinghpo du magam htingra, Husa Hongge hpara jong, Mangbang hpara jong, Kyahkung hpara jong, mungdo tsang ko nna makop da ai Kyinhkan Yihtu gongngu, Zhinhpyin Sinshanpa gongngu, Wangzeshu Maran Zauro Tong lupding lupba, Chinzi Dole hpara jong re ni nga ai.
省级文物保护单位王子树景颇山官遗址和户撒皇阁寺,芒捧奘寺,加孔奘寺,州级保护单位景罕玉兔塔,清平新山坝古塔,王子树早乐东墓,城子朵列奘.
Jinghpo amyu ni a “Manau poi”, Sam amyu ni a “Hka jo poi”, Baran amyu ni “Aluohlo poi”, Lisu amyu ni a “Hkoshi poi” re ni go nlo amyu ni a poi gaba rai nga ai, poi ndai ni hta nlo amyu ni a mung tso myu tso myit jasat hpe madun lu nga ai.
景颇族“目瑙纵歌节”,傣族,德昂族“泼水节”,阿昌族“阿露窝罗节”,傈僳族“阔时节”充分展示出边疆各族人民热情奔放的豪情.
Shat makai sha, goshu misen, makru re ni go nlo amyu ni laksan machyim rong ai lu sha ni rai nga ai,
各类民族手工艺品制作精良;绿叶宴,过手米线,竹笋等天然绿色食品别具风味.
图/文: 桂金再


text:
时间:2018-06-12 16:49:56 来源:景颇人
排升文,张丽双人油画作品展你一定要看!
Mungkan ndai,
Ganing re shara ko raitim, nga pra mai ai
Ganing re shara ko du tim, nga shara hkrai re
Anhte a buga hpe marit maroi ai myit ni wa
Gara de shayon na rai?
这世界,
任何地方,都可以生长,
任何去处,都是归宿
而我们柔软的乡愁
何处安放?
Sakhkung ko, Jinghpo jongma lahkong sumla soi mahkret hte buga hpe marit ai lam soi shapro ai majo, kro wang hta makoi da ai buga shingran hpe bai mu shangun nga ai. Buga na lamu tsit samui hpro, gatsi pyo la ai dum nta, mam dan nga ai buga masha…… Buga hpe nhtang myit dat yang, masin pyi galok mat wa ya ai zon nga hkra dun to nga ai.
在德宏,有两个景颇族学子用他们手中的画笔为我们留住了乡愁,唤醒了一直藏在人们心中的乡土记忆.蓝天白云,乡间老屋,金色秋收……蓦然回首,才发现家乡美得如此摄人心魄.
Chyang Li 《Mangai ten》
张丽 《秋收时节》
Hpai Shin Wun 《Mangai ta na La-hoi gahtong》
排升文 《秋收的拉怀》
Sumla ndai go Sakhkung ga na tu matu ru maru hkrung mahkrung hpe shadan shaleng nga ai.
此次油画展作品内容多以德宏的自然生态风光和边境风情为主,山水田园,花卉人物,每一处笔触和色彩的融合都让人们感受到艺术的魅力.
Chyang Li 《Mahkup saiwan gata na hkauna pa》
张丽 《云雾缭绕的田野》
Hpai Shin Wun 《Dum nta》
排升文 《陋室》
Ndai lang na sumla hpe ten 6 ya tup pya madun na hkyem ai, pya madun ten go shata 6 nhtoi 12 ya shani ko nna shata 6 nhtoi 18 ya shani du hkra re, soi sama hpaji sharong ai ni rau yang sa yu ga.
本次油画展为期6天,展览时间:6月12日—6月18日,热爱文化与艺术的朋友不妨挑个日子去看看,你的视觉一定会被惊艳到!
Chyang Li 《Ja gongngu dong mada》
张丽 《仰望金塔》
Hpai Shin Wun 《Gatsi pyo ai shagong bum》
排升文 《幽静山落》
Hpai Shin Wun 《Shingran gatsi ai gahtong1》
排升文《无人村1》
展览时间:6月12日—6月18日
Pya madun ten: Shata 6 nhtoi 12 ya hte shata 6 nhtoi 18 ya lapran
开展时间:6月12日16:30
Pya madun hpang ten: Shata 6 nhtoi 12 ya shana de hkying 4 manit 30 ko nna
展览地址:德宏师范高等专科学校新校区(芒市拉怀村旁)
Pya madun shara: Sakhkung sara hpaji dakkasu jong(Mangshi La-hoi gahtong makau ko)
主办单位:德宏师范高等专科学校艺术系
Woi ninghtan galo ai rung dap: Sakhkung sara hpaji dakkasu jong shingni hpaji hpung
参展人员:排升文,张丽
Pya madun shang lom masha: Hpai Shin Wun, Chyang Li
Chyang Li 《Htingra lado htum wa ten》
张丽《春末时分》
Chyang Li 《Lamu hpong tsom ai shani》
张丽 《晴天》
Chyang Li 《Dam lada ai lamu ganghkau》
张丽 《广阔天空》
Hpai Shin Wun 《Shingran gatsi ai gahtong2》
排升文 《无人村2》
Hpai Shin Wun 《Buga gahtong na shingjut mi》
排升文《乡村一角》
Hpai Shin Wun 《Gyit hkang》
排升文《捆住》
Hpai Shin Wun 《Hka nong》
排升文 《池塘边》
Chyang Li 《Sama kap ai shayi 》
张丽 《雀斑姑娘》
Chyang Li 《Myen mung Gutuhtau na nampan dut shayi》
张丽 《缅甸固都淘的卖花姑娘》
Chyang Li 《Shingna》
张丽 《光影》
Chyang Li 《Ningshung u gum jan》
张丽 《冬日夕阳》
Hpai Shin Wun 《Yu azi》
排升文 《凝望》
Hpai Shin Wun《Jong ningnan na shingjut mi》
排升文 《新校区校园一角》
作者简介
Chyang Li, Jinghpo amyu, 1997 ning hta pra ai, 2013 ning hta Sakhkung sara hpaji dakkasu jong shingni hpaji 5 ning sharin hpung sanpoi ong nhtom, 2018 ning hta hpaji sharin hkam ai lam ngut kre na hku re, ya shi sumpan ko hkran sumla soi ai hpaji sharin hka ja to nga u ai.
张丽,景颇族,1997年出生,2013年考入德宏师范高等专科学校艺术系5年制美术油画专业,2018年毕业,致力于布面油画的学习与创作.
作者简介
Hpai Shin Wun, la, Jinghpo amyu, Yinkyang Jansi masha, 2013 ning hta Sakhkung sara hpaji dakkasu jong sumla soi sharin shapan hpaji 5 ning sharin hpung(Hpang do na masum ning go hkran sumla soi hpaji sharin ai) sanpoi ong nhtom, 2018 ning hta sharin ngut na hku re, jong lung ai ten hta, laika hpaji sharin shakut ai majo, shakon shagrau ai hkrum lai wa yu sai.
排升文,男,景颇族,盈江盏西人.2013年就读于德宏师范高等专科学校美术教育专业(后三年专业油画方向)五年制班,2018年毕业.在校期间努力学习,积极向上,担任过德宏师范高等专科学校艺术系学生会主席,13美术教育(五)班班长,德宏师范高等专科学校景颇联谊会宣传部部长.
曾获过:2014-2015年优秀共青团员
2015-2016年优秀班干部
2017年德宏师范高等专科艺术系美苑杯一等奖
2016-2017年德宏师范高等专科学校景联会社团优秀干部
2016-2017年德宏师范高等专科学校艺术系学生会优秀干部
2018年“优秀实习生”
愿他们:
出走半生,归来仍是少年!
在不远的择业竞争里,拥有足够的能力去完全掌控属于他们的未来!!!


text:
时间:2017-12-20 15:27:11 来源:德宏团结报
(Shata 12 nhtoi 15 na do)
Magam hkrang gaba hku yo ai shara hkan go yangsanyen zagyau ladat lo lang ma ai, ndai bo ladat go Changbe wa la hte Dabe wa ganu hpe shong jahpre la na, ndai hku jahpre la ai wa ganu hte Dulohke wa la hpe bai jahpre la na, ndai hku jahpre la ai wa go wa-shat sha tsom, gaba lawan re hta n-ga shanzin mung grau lo nga ai.
Wa ganu ni mayat gatu wa ai hpe yu maram nna nli gaja lawan tam shalun ya ra ai. Wa yo yang go wa gasha shong lo lo mayat jat la yang she ja gumhpro grau lu tam jat la nga ai, wa ganu hpe wa gasha lo mayat jat shangun na matu, nli gaja tam shalun ya na amu shong galo gaja ra ai. Nli gaja tam shalun ya na matu lawu na lam 3 hku galo ra ai: Lam mi go wa pra ganu ni hpe shong nnan lang nli shalun ya na asak chye ra ai. Wa pra ganu ni hpe go nli nau jau shalun kau yang mung n mai nna, nli shalun ai aten nau hpang hkrat yang mung n mai ai. Mayu e go wa pra ganu ni mayat gatu ai nambat 3 lang ngu na shaloi tam shalun ya yang grau hkrak ai, wa ni a asak ko nna yu yang, shara nkau hkan go wa gaba galon lawan ai majo shata 6~7 daram gaba jang nli mai tam shalun ya sai, Changbe wa hte Dabe wa hpe go shata 7~8 daram gaba nna kungkyin 100 a lahta de du jang tam tam shalun ya ai. Lam lahkong ngu na go wa ganu ni mayat gatu wa ai lam hpe chye yu maram ra ai. Wa ganu ni go nhtoi 21 ya daram din nna mayat galang chye gatu wa ai, la-ma wamat garai n mat ai rai jang mung lado n lata ai nhtoi 21 ya daram din jang mayat galang mi gatu wa wa chye rai ai. Mayat gatu ai wa ganu go nga n zim, wa-shat n kam sha, wa manang ni ko hkan jon mara wa, shing n rai wa manang ni e jon mara ya na ra chye rai ai, mayat hkrang mung bum hkye nna hpro hpro re mayat ntsin chye pru ai, masa ndai ni go nau n dandong ai majo atsom yu maram ra ai; Lam masum ngu na go mayat ntsin pru ai aten hta hkan nna nli tam shalun ya ra ai. Wa ganu go mayat gatu wa ai hpang hkying hkum 24~36 daram ko nna mayat nstin pru wa sai, ndai aten hta nli tam shalun ya yang grau mai ai. Magam hkrang gaba hku yo rem ai shara hkan go masha nan wa la a mayat no htu sho la nna nli shalun ya ma ai, ndai bo ladat go wa ganu ni mayat gatu ai aten laman langai mi hta hkying hkum 8~12 daram gang nna 2 lang htu ya ra ai. (Bai matut hti ga) (Gale ai Zinghtung Ma Sam)


text:
KIA Masat (2) Dap Ba, Masat (14) Dap Dung ginra, Oi Law mayan de shamu shamawt hkawm ai Myen hpyen hpung ni hte KIA hpyen hpung ni January (3) ya shani hkying (10:50)Am daram hta ang katut gasat gala byin ai re, gasat gala byin ai shara ni de Mung Hkawm mare hte N-ga Ga mare kaw du nga ai Myen hpyen hpung ni laknak kaba ni hte gap bun ai lam shawng lam shi sawk ni shana wa ai kaw na chye lu ai.
January (2) ya jahpawt manap hkying (3:00)Am daram hta Nam Kai makau, Ma U Pin mahkrai kaw du nga ai Myen Hpyen Dap Hk.L.Y (252, 256) Dap hte Nam Ya P.T.Ts ni Nam Ya Hka kau de laknak kaba gap sharu bun ai majaw Ma U Pin mare na Salang Tangbau Yaw Htung laknak kaba si hkra nna asak si sum mat ai lam ginra shi sawk ni shana wa ai.
KIA Masat (3) Dap Ba, Masat (27) Dap Dung ginra Loi Jau Bum Muk Wa makau hku shamu shamawt lung wa ai Myen hpyen hpung ni hpe January (2) ya shana daw hkying (5:00)Pm daram hta KIA hpyen hpung ni hkap shingla gasat dat ai kawn gasat gala byin ai lam na chye lu ai.


text:
Nov 22, 2013
JINGHPAW TINGSAN: MANAU MAHKAWN NI
JINGHPAW TINGSAN: MANAU MAHKAWN NI: Anhte myu ni gaw manau nau ai myu ni rai ga ai..manau n sen na jang nau ra ra mayu wa ai ..rai tim ya dai ni maigan ga de du hkawm mat wa ai...
Posted by HKRINGHTAWNG at 11:37 PM
No comments:
Subscribe to: Post Comments (Atom)
WUNPAWNG MUNGDAN SHANGLAWT HPUNG A NINGGAWN MUNGMASA
WUNPAWNG MUNGDAN SHANGLAWT HPUNG A NINGGAWN MUNGMASA
CHYE JU KABA SAI
Sa Du N'Gun Jaw La ai Majaw N'chying wa Chyeju Dum Ga ai,Yawng a Ntsa Wa Karai Kasang Kaw na N'Htum N'Wai ai Shaman Chye ju Tut e Hkam La Lu Nga mu Ga law


text:
A. Hpaji Hpan Ni
1. L.Th (Jinghpaw): Tsang shi htai ga sai ni a matu.
2. Bachelor Janmau ni: Tsang shi awng sai ni a matu:
a. Bachelor of Theology (B.Th)
b. Bachelor of Arts in Theological Studies (BATS):
i. Music hpaji madung
ii. English laika madung
3. Janmau langai lu sai ni a matu:
a. Master of Divinity (M.Div): Bachelor janmau langai lu sai ni a matu.
b. Master of Ministry (M. Min): B.Th janmau lu ngut nna, magam gun 5 ning hpring sai ni a matu.
c. Master of Arts in Christian Studies (MACS): Janmau langai lu da sai hpung masha ni a matu.
d. B.Min (Module): Magam gun manga ning a lahta de na ni a matu.
B. Hpaji Hte Seng Nna Hkan Sa Shadik Shatup Ra Ai Lam Ni
1. Credit Hour System
Laika sharin ai hkying hkum mi ngu na aten hpe bat mi hta manit (50) masat da ai. BATS program a matu gaw minit (40) masat ai re. Aten hpring jawngma wa gaw bat mi hta nlaw htum hkying hkum 18 kaw nna 21 du hkra lung ra ai.
2. Supplementary San Poi Hte Subject Repeat
a. Amat (Grade) 60% – 69% (‘D’ level) sha lu ai jawngma wag aw 3000ks. bang nna dai amat yawm taw ai subject hpe supplementary san poi htai nna bai jahpring la ra ai.
b. Supplementary san poi ni hpe jawng calendar hta masat da ai aten ni hta sha htai lu na. Dai masat da ai aten hta n sa htai ai rai yang, dai n htai ai subject gaw hkrat ai (F –Grade) ngu masat mat wa na re.
c. Laning mi na jawng lung shaning ngut ai hpang bai htai ra ai Supplementary subject ni hpe hpang shaning na jawng lung shaning hta ngut hkra htai ra na. Lai wa sai shaning na supple subject ni hpe ya lung nga ai jawng lung taw ai shaning hta n htai ngut ai rai yang, hpang na jawng lung shaning hta matut lung na ahkang n lu na.
d. Supplementary san poi ni hta C+ grade hta jan nna n mai lu ai.
e. Subject langai ngai hta san poi hkrat ai (F-grade/59% a n pu) rai yang, dai subject hpe 5000/-ks bang nna laksan bai lung la ra ai.
f. Supplementary bai htai ai shaloi masat da ai amat n lu ai jawngma wa gaw kalang bai kahtap na htai ra ai. Dai zawn lahkawng lang bai htai ai shaloi 5000/ks bang ra na.
2. Amat (Grade) Jaw Hkrang
Matsing: English hte Jinghpaw Language awng masat amat gaw 60% re. 50%–60% lapran lu ai ni gaw supplementary sanpoi bai htai ra ai.
L.Th, B.Min, B.Th/L.Th (Eng.) hte BATS program ni atsawm sha ngut kre lu na matu nlaw htum GPA 2.0 (77, C+) lu ra ai.
1. Jawngma langai gaw subject shagu hta nlaw htum C– grade lu ra ai.
2. Semester langai hta subject yawng a matu masat shadang nlaw htum C– grade lu ra ai.
1. N Hkum Tsup Mat Ai Grade
Machyi makaw a majaw (sh)n koi yen lu ai lam lama ma a majaw semester htum wa maga hta n lu jahkum shatsup ai rai yang, Incomplete (I) grade hpe jaw mai ai. Dai zawn Incomplete Grade lu da ai subject ni hpe san poi ngut ai hpang shata mi laman hta bai jahpring la ra ai.
2. Rap Shara Shadang Amat (Grade Point Average)
Rap shara shadang a mat (GPA) gaw jawngma langai a hpaji madang hpe madun dan ai rai nna dai hpe lawu na hte maren sawn shachyaw la ai re.
A = 4.0 x course credit hours = Total points
A- = 3.7 x course credit hours = Total points
B+ = 3.3 x course credit hours = Total points
B = 3.0 x course credit hours = Total points
B- = 2.7 x course credit hours = Total points
C+ = 2.3 x course credit hours = Total points
C = 2.0 x course credit hours = Total points
C- =.7 x course credit hours = Total points
D+ = 1.3 x course credit hours = Total points
D = 1.0 x course credit hours = Total points
D- = 0.7 x course credit hours = Total points
F = 0.0 x course credit hours = Total points
I = Incomplete, and is not counted for point average
P = Pass, but is not counted for point average.
AU = Audit, but is not counted for point average.
W = Withdrawal, and is not counted for point average.
Total points ÷ credit hours = GPA
The grade point average (GPA) is obtained by dividing the total points by the total number of credit hours.
3. Masat Da Ai Hpaji Madang N dep Ai Ni (Probation Status)
Jawngma langai gaw semester langai hta rap shara amat (GPA) 1.6 a lawu de sha lu taw yang, dai wa gaw masat da ai hpaji madang hpe n dep ai ngu sawn la hkrum na rai nga ai. Hpang na semester hta mung GPA 1.6 a lawu de sha naw rai nga yang, dai jawngma wa gaw dai shaning ting na atan hpe bai kahtap lung ra ai (Class repeat).
4. Jawng Jahkring Kau Lu Ai Lam Ni
KTCS gaw lawu de na mabyin masa ni hte seng nna jawngma kadai hpe mung jahkring kau na ahkaw ahkang nga nga ai:
a. Masat da ai hpaji madang n dep ai ni.
b. Jawng a ritkawp tara ni hpe tawt lai ai ni hte myit hkam sha lam hpe a tsawm n lu hkang zing (myit n-gring) ai ni.
5. Hpaji Hte Seng Nna Hpyi Shawn Mai Ai Lam Ni (Academic Appeals)
Hpaji sharin a chyin ai lam hta myit n dik ai lam ni, myit n pyaw ai lam ni nga yang, seng ang ai sara/num ni hte jahkrup nna hparan la mai ai. Seng ang ai sara/num ni hte jahkrup nna n lu hparan ai rai yang, hpaji up hte sa jahkrup nna manghkang ni hpe hparan la mai ai lam nga ai.
6. Hpaji Hka Ja Ai Hta Dingman San Seng Ra Ai Lam
KTCS jawngma ni yawng gaw hpaji hka ja ai lam ma hkra hta dingman san seng ra ai. Hpaji hte seng nna n ding n man, n san n seng ai ngu ai gaw—sanpoi hta laika lagu yu ai, kaga wa ka da ai laika hpe raw kahtap ka nna tinang ka ai laika zawn masu ai lam, laika buk ni kaw nna hkan ka la ai lam hpe masat masa n madun ai lam, subject langai hta galaw da ai assignment paper hpe kaga subject langai hta mung bai tang madun ai lam ni rai nga ai. Ndai zawn n ding n man ai lam ni hpe mu jang, jawng kaw na jahkring hkrum ai du hkra ahkyak la na lam nga ai.
7. Jawng Man Man Lung Ra Ai Lam
Jawngma ni yawng gaw tinang lung ra ai atan ni ma hkra hta man man lung ra ai. Atan langai mi hta (2) lang hta jan nna n mai hprai ai. (2) lang hta jan nna atan hprai mat ai rai yang, dai subject hpe sanpoi htai na ahkang n lu ai. Ahkyak ai lam ni nga ai rai yang, seng ang ai sara/num (sh) hpaji up hpang de sa nna ahkang hpyi ai lam galaw ra ai.
8. Aten Galu AHkang Hpyi Ai Lam
Hkam ja lam a majaw, si hkrung si htan lam ni a majaw semester langai (sh) dai hta jan nna jawng gan hkring mayu ai rai yang, matsan dum lama ahkang hku nna ahkang mai hpyi ai. Ahkang lu ai rai yang, dai hkring da ai aten ladaw hpe laika sharin aten ladaw masat da ai lam hta n sawn bang ya ai.
9. Laika Sharin Aten Ladaw Masat Ai Lam
Program hta hkan nna law dik htum sharin la mai ai aten ladaw ni hpe lawu de na hte maren masat da nga ai:
B.Min & M.Min a matu: 4 ning
L.Th a matu: 6 ning
B.Th/L.Th (Eng.) & BATS a matu: 7 ning
M.Div a matu: 5 ning
M.A.C.S a matu: 5 ning
10. Major Paper
L.Th hpang jahtum shaning jawngma yawng gaw laika man 15 kawn 20 lapran Major Paper hpe ka nna tang madun ra ai.
11. Jawng Yu Poi Shang Lu Na Matu Ra Kadawn Ai Lam Ni
a. Jawngma wa gaw hpaji hte seng ai jahpring shatsup ra ai lam ni ma hkra hpe myit dik ai du hkra jahkrum shatsup nna kaga jawng hte seng ai jahpring shatsup ra ai lam ni ma hkra hpe mung hkum tsup hkra galaw ra ai.
b. Masat da ai rap shara shadang amat GPA hpe lu ra ai. L.Th, B.Min, BATS hte B.Th/L.Th (Eng.) programs ni a matu n law htum GPA 2.7 lu ra ai.
c. Jawng hta hka n mai shakap da ai.
d. Jawngma wa a arawn lailen, hpaji madang ni hpe sharin sara council kaw nna madi shadaw ai lam hpe hkam la ra ai.
e. Hpaji sawk gindai kaw nna laika buk ni ma hkra hpe bai ap da ra ai.
f. Jawngma wag aw sharin sara council kaw nna madi shadaw dat ai hte maren hpang jahtum jawng a uphkang komiti kaw nna madi shadaw ai lam hpe hkam la ra ai.
12. Ningtawn Ai Hku Awng Dang Ai Lam
KTCS hta nlaw htum lahkawng ning a lahta de lung la ai jawngma langai gaw lawu de na rap shara madang amat (GPA) lu ai rai yang, ningtawn ai hku awng la ai lam re hpe masat masa galaw ya nga ai:
3.5 – 3.6 GPA merits graduation with Honors (Cumlau de)
3.7– 3.8 GPA merits graduation with High Honors (Magna Cumlau de)
3.9–4.0 GPA merits graduation with Highest Honors (Summa Cumlau de)


text:
时间:2018-06-12 16:43:23 来源:德宏团结报
(Shata 6 pro 8 ya na do)
Tsun ga nga yang, anhte jiwoi ni a htunghking jinat hpe sa kam sham tim bo sha hkrai, masha e sha n shakut yang hpa mu raitim n byin lu ai, dai re go amyu langai mi ngu ai go madu a htunghking lu ra ai, hpa rai ndai hku tsun a ta nga yang, amyu ngu ai go htunghking hpe yu nna she daibo amyu ni wora bo amyu ni nga nna ginhka shamying ai n rai i? Dai majo amyu langai mi ngu ai go madu a htunghking nan lu ra ai. Yu, mungkan ting hta manau poi htunghking galo ai go anhte Chyurum Wunpong myu ni sha re, jinat galo ai shaloi htung- hking hta hpun lakying ninghkri shing nrai kawa mali brak di ga nna ntsa ko kawa da mara re htunghking go anhte Chyurum Wunpong amyu sha ni sha re, gadai amyu a nat galo yang shing re hpe n mu lu ai, dai rai htunghking ngu ai mat jang amyu ai mung htum wa chye nga ai ngu go ga gaja hku yong hpe shadum jahprang ai lam re hpe yong chye ra ai. Mungkan ting a masa hku sumru yang, 2000 ning shong do hta na mungkan masa go makam masham ko na nan mungdan hte mungdan gap rukrak hkat wa ai re hpe chye lu ai, mungdan gata hta rukrak hkat ai mung abo sha re, shong do hta na Rusha mungdan ngu ai go dai hku nan byin nga ai re, madu a htunghking makam masham go madu amyu hte seng dik nga ai majo, gadai amyu mung madu amyu a akyu hpe makop ra ai, shingrai amyu shada a akyu hpe shalo hkra jang, ri nhtu sanat gabrong hkat wa rai sai, Uropa dan hkan hta mungkan nambat 1 hte 2 hpang hkan ko nna byin pru wa ai majan mung amyu hte makam masham lapran na manghkang she re, 2000 ning hpang mungkan shukshak wa ai lo malong go mungdan hte mungdan gadai mung gadai a mungdan akyu hpe makop ra ai majo byin pru wa ai re hpe chye lu ai, htomhpang de na shusha ni a matu hku sumru yu ga nga yang, ndai lam go madung ahkyak dik ai nan rai sai, gade daram wa ahkyak a ta nga yang, anhte amyu ni a sak sumri hte seng ai majo ahkyak ai, amyu htum wa ai bo re majo ahkyak dik ai, dai rai madu amyu a htunghking ngu ai mat jang amyu ngu ai mung mat na go chyalu sha re, ya anhte ndai prat hta htunghking loiloi no lu mazing ton nga ga ai, ndai hte sha pyi n mat na hku jom shakut ton da ya yang, hpang de na shusha ni a matu akyu grai rong nga ai, dai majo ya anhte ndai prat hta shakut shaja ton da na lam lit gaba lu ai. (Ya na lang bai matut hti ga)


text:
Thein Sein wa President nbyin shi ai kawn nna KIA hpe Gum Lau Hpung nga masat let, shawng nnan gasat shamyit kau na lam tsun wa ai hta; Tar Hkaw hka madim shim lam hpe ninghpai let byin wa ai Sang Gang majan gaw, Jinghpaw W.P. myu sha ni yawng hpe lam amyu myu hku ahtu hkra taw sai hpe yawng gaw mu, na chye sai hkrai rai nga ai.
Shanglawt KIA hpe sa htim gap yu ai. Masan n sa nna, Mung masha ni hpe roi rip sat ai. Majan hta nau hkrat sum machyi wa ai majaw, Hpungkyi (monks) ni hpe kyu hpyi shangun ai. Bai Manmaw mare hta 26 June (Laban) shani Hkristan hpung woi ni hpe akyu bai hpyi shangun ai. Ndai lam ni gaw simsa lam hpe myit mada nna galaw ai n re, shanhte galaw chye ai Ya-Da-Ya bungli sha re. Simsa lam ra ai rai yang nnan kawn KIA hpe sa gap na lam n nga ai. Maga mi kaw gaw hpyen n-gun jat. Maga mi kaw gaw Myen Ginjaw kawn lit shatsam ai lam n-galaw ai sha U Thein Zaw hpe simsa lam tam masu shangun nhtawm dingbai ding-na jaw. Ndai hta KIO/KIA ningbaw ningla ni n mau nang ga. Hpu-nau baw-sang ni yawng mung KIO/KIA hpe kam hpa let yu nga ai hpe dum ga.
Moi, Myen Aung San wa a buk lik ai hta Jinghpaw W.P. myu sha ni hpe woi a-gaw nang ai Sama Duwa Sinwa Naw a ga majaw dai ni du anhte myu sha ni jam-jau ai hpe dum ga. Ya kalang bai, Slg. Sumhpawng Sinwa Naw hte Hkyet Hting Nan lawm ai “Ngee-Chan-Ti-Ngin-Yee Nit Nyi-Nai-Ahpoi ” a chying lau ai hpe sha n madat ga. Ndai lang bai tinang a matu sha yu nhtawm gap hkat sa jahkring yang gaw, Ningbaw Kaba Brang Seng lak htak hta NDF kawn shapraw hkrum ai majaw mung grai kaya jin saga ai. Ya kalang bai UNFC (United Nationalities Federal Council) a ningbaw tai nga ding ngam kawn na bai shapraw katut na hpe gaw n byin shangun mayu ai. Sang Gang kawn hpang ai majan a majaw Jinghpaw W.P. myu sha ni arang bang ai grai law saga ai. Dai hta jat bang na lam mung n nga sana sai. Akyu n rawng lachyum n pru ai hpe mahtai shatai nna sha gaw n shangut saga. Myu sha ni hpe shim lum ai tara, rap ra ai ahkaw ahkang lu hkra she " Hpaji ningli a n-pawt hte Awng dang lam a n-pawt " anhte a Karai Kasang kaw akyu hpyi let, shada grai hkut hkut nai nai, baw hkrum bawng ban nna she woi daw dan sa wa marit. Myu sha ni yawng a nsen hte, laga Hpu-nau baw-sang myu sha ni a ga hpe mung madat ga. Lai sai ten, ya na ten hte du na ten na lam ni hpe mung tau myit shalawm ga.
Shanglawt KIA hpe sa htim gap yu ai. Masan n sa nna, Mung masha ni hpe roi rip sat ai. Majan hta nau hkrat sum machyi wa ai majaw, Hpungkyi (monks) ni hpe kyu hpyi shangun ai. Bai Manmaw mare hta 26 June (Laban) shani Hkristan hpung woi ni hpe akyu bai hpyi shangun ai. Ndai lam ni gaw simsa lam hpe myit mada nna galaw ai n re, shanhte galaw chye ai Ya-Da-Ya bungli sha re. Simsa lam ra ai rai yang nnan kawn KIA hpe sa gap na lam n nga ai. Maga mi kaw gaw hpyen n-gun jat. Maga mi kaw gaw Myen Ginjaw kawn lit shatsam ai lam n-galaw ai sha U Thein Zaw hpe simsa lam tam masu shangun nhtawm dingbai ding-na jaw. Ndai hta KIO/KIA ningbaw ningla ni n mau nang ga. Hpu-nau baw-sang ni yawng mung KIO/KIA hpe kam hpa let yu nga ai hpe dum ga.
Moi, Myen Aung San wa a buk lik ai hta Jinghpaw W.P. myu sha ni hpe woi a-gaw nang ai Sama Duwa Sinwa Naw a ga majaw dai ni du anhte myu sha ni jam-jau ai hpe dum ga. Ya kalang bai, Slg. Sumhpawng Sinwa Naw hte Hkyet Hting Nan lawm ai “Ngee-Chan-Ti-Ngin-Yee Nit Nyi-Nai-Ahpoi ” a chying lau ai hpe sha n madat ga. Ndai lang bai tinang a matu sha yu nhtawm gap hkat sa jahkring yang gaw, Ningbaw Kaba Brang Seng lak htak hta NDF kawn shapraw hkrum ai majaw mung grai kaya jin saga ai. Ya kalang bai UNFC (United Nationalities Federal Council) a ningbaw tai nga ding ngam kawn na bai shapraw katut na hpe gaw n byin shangun mayu ai. Sang Gang kawn hpang ai majan a majaw Jinghpaw W.P. myu sha ni arang bang ai grai law saga ai. Dai hta jat bang na lam mung n nga sana sai. Akyu n rawng lachyum n pru ai hpe mahtai shatai nna sha gaw n shangut saga. Myu sha ni hpe shim lum ai tara, rap ra ai ahkaw ahkang lu hkra she " Hpaji ningli a n-pawt hte Awng dang lam a n-pawt " anhte a Karai Kasang kaw akyu hpyi let, shada grai hkut hkut nai nai, baw hkrum bawng ban nna she woi daw dan sa wa marit. Myu sha ni yawng a nsen hte, laga Hpu-nau baw-sang myu sha ni a ga hpe mung madat ga. Lai sai ten, ya na ten hte du na ten na lam ni hpe mung tau myit shalawm ga.


text:
时间:2017-03-25 10:57:27 来源:德宏团结报
Do gaba masum Malom tara
№130 Mungdo gaba, madu uphkang ginra, tengtok gon hkang myu shagu na pati rapdo ni tara nambat ndai ko hkan, madu ai mu htam mu na mabyin masa hta hkan gapyon la rai nna madu shara hte htuk ai tara mai dodan lang ai.
№131 Ginjo hpyen mu pati rapdo ni tara nambat ndai ko hkan, Miwa mung mungchying sha gaifanggyin hpyen hte Miwa mung mungchying sha laknak sumro balik hpyen dap ni a mabyin masa hte gapyon nna, malom dodan galo shing nrai madu hte htuk ai dodan ni galo la mai ai.
№132 Tara nambat ndai go ginjo asat rara jep pati rapdo ko nna tsun gabyan lit la ai.
№133 Tara nambat ndai go 2016 ning shata 1 pro 1 ya shani ko nna lang hkrat wa na hku re.
Tara nambat ndai lang hkrat wa na shong e, shangut shakre sai amu go lama gahtap jep gahtap dinglun ra ai rai yang. Dai shaloi ten na dodan shing nrai tara mai lang ai. Garai n shangut shakre ai amu rai jang, lama mu byin ai shaloi na dodan shing nrai tara hta yu yang shut asat tara tot lai ai n re ai rai yang, ndai tara nambat hta go asat tot lai ai bai rai jang, dai shaloi na dodan shing nra tara hta hkan nna lajang na. Lama amu byin ai shaloi na dodan shing nrai tara hta go asat tara tot lai ai rai jang, dai shaloi ten na dodan shing nrai tara ko hkan nna lajang na, rai yang tara nambat ndai hte asat tara tot lai ai n rai shing nrai masa n song ai hku lajang na hpe go, tara nambat ndai a dodan ko han nna lajang na.(ngut sai)


text:
Ahkyak madung gaw mungmasa manghkang hpe sut masa hte aten galu gau ngwi ngwi hparan mat wa mayu tim mungdan kata kaw majan naw byin taw nga ai majaw hpyen dap hte hkyak hkyak zuphpawng hpawng ra ai rai nga ai. Mungkan kawn sut masa chyinghka hpaw ya sai nga tim mungdan kata kaw laknak lang Rawt Malan taw nga ai ni hte simsa lam nlu dingsa gaw kadai mung arang sa bang gwi na nre. Sharaw hpyi hpun nna wa shaga ai hpa sha re lam hpe shanhte chye na masai. Shanhte a sut masa sharawt la na masing hta hpyen dap rai jang gaw shani shana majan baw taw nga ai majaw hpyendap lawu tsang ni yawng hpe chye na shangun ra nga malu ai.
Du na ra ai 2014 ning hta gaw sinpraw dingda Asian hpung shang mungdan ni kaw na myen mungdan gaw tingnyang up lahpa bai galai la na matu myen asuya kaw nambat ang ai hku re. Ndai ahkaw ahkang hpe tat kau yang sum machyi hkrum na mungmasa hte sut masa hpe sawn yu nna nkam tat kau nga ma ai. Ndai tingnyang up shara hpe lu galai la yang bai lu la na mungmasa amyat hte sut masa amyat ni hpe sawn yu magang grau nkam tat kau nga ma ai. Ndai tingnyang up shara hpe lai wa sai shawng na lang mung mungdan simsa lam nlu ai majaw tat kau yu sai re. Dai majaw ndai lang gaw simsa lam hpe masu nna raitim, jahkrit nna raitim lu hkra la mayu nga ma ai re. Dai majaw laknak lang Rawt Malan Wuhpung ni yawng ma’hkra hte mungdan ting gap hkat jahkring myit hkrum ta’masat htu ai MAISAU PA lu na matu grai ahkyak kyin taw nga malu ai. Ndai MAISAU PA lu ai hte mungkan a man e myen mungdan simsa sai ngu na matu hte, Ndai MAISAU PA hte mungkan shinggrup nna myen asuya mawhpyi hpyi hkawm mai sai.
Ndai lang na mungdan ting gap hkat jahkring myit hkrum ta’masat htu ga ngu ai gaw Rawt Malan Wuhpung Wuhpawng ni yawng a matu tsang ra dik ai mahkam kaba re. Ndai lamang kaw myit hkrum ta’masat nhtu ya ai ni yawng gaw simsa lam hpe nra ai kasu kabrawng gumshem hpung ni she re ngu nna majan kaba hpaw dat na matu mara mai tam nga ai zawn Anhte Rawt Malan Wuhpung Wuhpawng ni yawng a matu mung lu la mai ai ahkaw ahkang kaba mung rai nga ai. Dai majaw Rawt Malan Wuhpung Wuhpawng ni yawng ya hkyak hkyak bawngban jahkrup nna myit hkrum ta’masat tsepkawp nmai htu na re ngu mu mada ai. Nkau mi gaw htu, nkau mi gaw nhtu re ai baw mung tsepkawp nmai na re. Htu ngut sai ni yawng nan tsepkawp nmai kahtap htu sai. Ya byin taw nga ai majan yawng gaw shanhte myen ni htim gasat nga ai majaw byin ai majan she re. Rawt malan Wuhpung Wuhpawng ni yawng n-sen langai hte sha mungmasa shawng jahta mayu ai lam jawm tsun ra na re. Mungkan kawn mung anhte Rawt Malan hpung ni hpe gumshem jahten sharun hpung ni nre ai lam chye tawn chyalu rai sai. Anhte lama myit hkrum ta’masat htu ya kau dat jang myen a aten galu masing kaw gau ngwi ngwi myen a kata de du mat wa na re. Anhte myit hkrum ta’masat nhtu ya jang gaw myen asuya hpe tara ai Ku (sboi) ntsa de lu ganawng shalun tawn lu na re.


text:
时间:2018-01-12 10:51:06 来源:德宏团结报
U shakap rep di kau ya na lam. 7~10 ya daram re uhkai hpe ntsa shakap 1/2 daram rep di kau ya nna lawu shakap hpe 1/3 daram rep di kau ya ra ai, shingrai ntsa shakap hpe lawu shakap hte loi gadun na hku rep di kau ya na. Uhkai ten hta go ushat shani tuptup bang ton ya ra ai, hka mung asan aseng re galai bang ton da ya ya rai ra ai. Shing rai shani shanang uhkai ni a shamu shamot lam, ushat sha hka lu ai lam, uhkyi re ni hpe jep maram yu ra ai hta n-ga, ka matsing ton ra ai lam ni mung atsom ka matsing da ra ai.
Ana byin ai mu jep shapro jang, u hpung ni hte lawan jahka kau shing n rai u hpung ko nna rim lata kau na.
Laban 6 daram re uhkai gasha ni hpe go uram rong ai ulong de htot nna uram ni hpe yo ai bo ushat mai yo sai, uram ten hta hkrang nsam tsom nna namnak shadon shadang ko du na hku yo shapro ra ai. Uram ten hta laban bat shagu ushat garai n yo yang 3% ~5% daram hpe rim shen yu nna namnak shadon shadang hte shabung yu yu rai ra ai.
La-ma namnak shadon shadang hta grau tso mat jang hpang na laban ushat loi sharam yo ra sai, ushat sharam yo na matu gaja shadang hte lo shadang hpe sharam kau ra ai, lo shadang sharam kau na ladat go grai lo ai. Ga shadon: Lani mi hta ushat galang sha yo na, shing n rai lani mi din nna yo na, u nau n lo jang go lani mi hta galang sha yo ai bo ladat hte mai sharam yo ai, u nau lo jang go lani mi din nna yo ai bo ladat hte mai sharam yo ai.
La-ma namnak shadon shadang hta grau nyem mat jang go ushat loi lo hkra bai yo ra sai. Ula hte uyi go ushat sha shadang n bung ai majo gaba shadang mung n bung nga ai, shing rai gaga ga di rem ra ai. Bai nna u hpung mi sha raitim, gaba shadang n bung hkat ai majo, namnak li ai hte n li ai, kugn ai hte n kung ai di ginhka rem ra ai, dai hta lai nna ulong langai mi ko gade daram rong rem na lam mung nong e sharai la ra ai, shaloi she u gasha ni maren mara rai gaba wa lu ai.
(Gale ai: Zinghtung Ma Sam) (Ya na lang bai matut hti ga)


text:
时间:2018-01-12 10:49:20
1. Ga lasi Asung:Lawan ai hku sai jat la lu nga ai. Ga lasi hta go hpri jahkai song song rong nna, lasui gata na sai galo n-gun sha⁃ jat ya lu ai majo, sai jat tsi gaba lo lo ni hta go ga lasi bang lom nga ai.
2. Nga chyu hkri Asung: Hkum de jahten hkra wa ai ana ganu hpe ningdip ya lu ai. Nga chyu hkri ko na Ruson-gyin go, pu⁃ kan gata na gaja ai ana ganu ni hpe bung ra shangun lu nna, n gaja ai ana ganu ni pu gata de shanyen shang wa na hpe lu shingdang kau ya nga ai.
3. Panglai makrat Asung: Hpum shagrit ningtuk sho ai. Panglai makrat hta go hkyenwuisu song wa rong nna, pukan shamu shamot ai lam shadut dat ya lu, pukan shakum hkan kap nga ai ning⁃ tuk maza hpe jasan jaseng kau ya nhtom, ala⁃ wan bai htok shapro kau dat ya lu nga ai. Dai hta n-ga, Panglai makrat go kara tu lawan shangun kara makop ya, kara hpe grau nna tu ngang tsom shangun re ayu mung no rong nga ai.
4. Nbusi Asung: Yup pyo shangun lu ai. Nbusi go masha hpe yup pyo shangun nna mats⁃ ing n-gun shaja ya re hta n-ga, ginsa ana mung no htang maja ya lu nga ai. Ga shadon, pusang, shatkan, ladi, yuhkro, sinwop, gyajongsen, linpa re hkan na among ana ni hpe ningdip kau ya lu nga ai.
5. Hpa-lap tsit Asung: Yu n-ngun shaja ya lu ai. Nong e hpa tsit lu yang go myi greng wa ai sha n-ga, hkum machyit aron gaya ai mung jasim ya lu nga ai.
6. Sabyi si chyahkro Asung: Kyip ginsa htang maja lu ai. Sabyi si chyahkro a dat n-gun go sabyi gatsing na hta grau grung nga ai, lani mi magra mi dang sha yang sai yom ai ni sai jat la lu nga ai. Bai sabyi si chyahkro go hkum shan ginsa ginnyung wa na hpe lu htang kau ya rai nna, lago lata lagyi ai shalum ya lu, nshang tsu hkum tsu machyi ai lu jasim ya nga ai.
7. Lanmui si Asung: Matsing n-gun shaja ya lu ai. Lanmui si go matsing n-gun shaja ya lu nna, shi gata na dat n-gun go, bonu ginsa wa na hpe htang maja ya, myi shagreng ya, salum jahkam shaja ya, sailam shakya ya, masha a hkum na ana htang n-gun ni shaja ya re ai akyu rong nga ai.
9. Hkai sin ko si Asung: Sai lam ja wa na hpe htang maja lu ai. Myit pu myit yak ai lam n lu shalan la jang go, myit ana lu wa nna, hpa mung n sharong mat chye nga ai. Hkaisin ko si sha yang go myit pyo wa, myit shanu la lu rai nga ai. Dai hta n-ga, nong e lu sha nga yang go sai gumchya wa ai hpe sadi kau lu nna, sailam gaba ja wa na htang maja kau lu nga ai. 8. Tsa hkye Asung: Sade makop maga ya lu ai. Tsa hkye loi lu yang go, sai gahkrang tsom shangun lu nga ai. Dai hta n-ga, ramdo sha lu yang go jit ko na danbe shadang shagrit kau ya rai nhtom, sade n-gun makop maga ya lu nga ai.
10. Sin rin si chyahkro Asung: Sai shanyem ya lu nga ai. Sin rin si chyahkro na gya go wa-dep lan⁃ gu si hta htam 3 rong jan nga ai, bai gya go sai shanyem ai akyu mung no rong nga ai. Ameriga mung ana ahkya tek gon daju ni a jep sumru langai hta tsun ai, gya hpe na hta grau lo nna sha shalo bang la jang go, sai tso ana hte salum ana htang maja kau lu sai.
(Gale ai Nhkum Bok)


text:
Jinghpaw Laika lam masan bawng ban sharin hpawng hpe KIC a matsun hte maren Wunpawng Mungdan Shanglawt Asuya Ginjaw Hpaji Dap kaw nna woi awn nhtawm July (31) jahpawt hkying 8:00 Am hta Mai Ja Yang Wunzup Gawk Nu kaw galaw hpang nga sai  lam na chye lu ai.
Ndai sharin hpawng a yaw shada lam gaw Jinghpaw Laika, Jinghpaw Ga, shamying lang ai lam, ka lang ai lam ni hpe nga shara ginra nbung ai raitim ka lang ai lam bung pre na hpe yaw shada let galaw ai re nga nna Sara Kaba Naw Htoi tsun ai kaw na chye lu ai.
Hpawng hta Manmaw, Myitkyina, Mungmyit Sinli ga hkan na tatut Jinghpaw laika sharin nga ai ni, Htunghking hte laili laika galaw nga ai ni hte KIO Hpaji Dap Magam Gun masha yawng marai (50) sa du shang lawm ai lam na chye lu ai. Ndai bawng ban hpawng hpe August praw (1) ya shani du hkra sharin sa wa na lam matut chye lu ai.


text:
Jinghpaw amyusha ginru ginsa Uma Ga de laklak lailai lamu marang hkrai htu na dai ning yi n lu nat shi ai lam chye lu ai.Lai wa sai February shata kaw nna dai ni April 18 ya du hkra, jan mai ai lahkawng ya daram sha re majaw buga masha ni malawng maga yi n lu nat shi ai lam, ginra buga masha ni tsun ai.
Jinghpaw mungdaw ga-ang, Wunpawng Mungdan Shanglawt Hpung KIO uphkang nga ai Uma Ga, Mali-N’Mai Walawng hte Mali-Hkrang Walawng hta mung masha hkying lam nga nna shanhte hkarang yi madung galaw sha nga ai re.
Jan lahkawng ya mai ai ten, nkau yi nat lu ai raitim atsawm n hkru ai lam chye lu ai. Dai re majaw du na shata May du hkra yi n lu nat jang gaw, malu masha yak hkak wa na re lam chye lu ai re.
Mali Hkrang Walawng, Mali Yang de nga ai hpyen yen masha ni (IDPs) hpe gaw Jinghpaw Wunpawng Hkalup Hpung Ginjaw KBC kaw nna malu masha tsi mawan ni garum jaw nga ai re.


text:
Myen hte UN, ngai ram pi baw nu n rawng sam ma ai.
Myen hte UN, ngai ram pi baw nu n rawng sam ma ai.
Ya mung yu yu u le, Referendum hta shan hte bai dang hkyem sai. A ga Karai Kasang n kam yu na majoi dat da ai Tsa Dan ma nat, Matse labye ni rai sam ai ngu gaw e. Myit masin kata ganing ngu ai mi she rawng ai mi re n chye. Shan hte a amyu sha dai ram she si jawng, jam jau jawng nga yang pi pyaw pyaw sha re chye nga ai ni. Yawng yawng 'hpawk hte pe naw hpu hte hting ke' nga ai hpa.
Ya mung UN a garum na lu sha ni htaw ai Nbung li 2 ting hpe rim da masai da. "Tax" hte seng ai a majaw da. Nu, Wa, Hpu nau ni myit yu ga, Majoi jaw na lu sha a lu bang ai rai hpe pi "Tax" naw hta sha mayu nga ma ai. Ndai sa wa ka nu ni kaning rai she prat hpe jahtum na nga ma ai kun gaw e. Masha 1,000,000 jan a a sak hpe n gawn n sawn di ai ni hpe Karai Kasang galoi she mara jaw na kun.
Ndai Myen Asuya du ni hpa baw mai kaja ai galaw da ma ai kun le? Ya mung garum na matu Mungkan U lagaw hkyen (Red Cross) a hka li langa mi a dawt na gup mat ai da. Lam sa ai masha ni pi garum chyaw garum shan hte hpe pi bai hkye la ra ai madang de she du mat wa masai. American (USA) a hpyen n bung li langai mi hpe gaw lu sha ni htaw di shang shangun sai da. Shang wa ai shaloi she bai rim hkrum mat na matu mung tsang ra nga ga ai.
Myen Mung shara shagu nga ai Lau Ban nkau ni gaw, jam jau hkrum ai ni hpe n gu garum na nga yang mung rim wa ai hte rai ma ai da le. Hpung Kyi langai mi hpe mung shi a garum na rai ni hte hpawn rim bang kau dat sai da.
Na lu ai shi ga ni hku nga yang gaw grai myit n pyaw na zawn nga ai hkrai hkrai. Na yang salum a na pi bin wa chye ai baw she rai nga ai. Ndai Myen Asuya gaw Asuya zawn mung n rai wa nga ai. Ya mung masha sat ai hta mying kaba la ai "Tat Ma '66'" Myen dap dung 66 hpe jam jau ai ni hpe garum na matu sa dat ai da. Kanang na garum chyaw garum, Mung masha ni tam da ai lu sha ni hpe kashun sha, Lu sha n lu ai majaw pawt wa ai ni hpe gap sat kau na nga jahkrit rai she nga nga ma ai.
Dai ram jam jau yang pi grai rai sai she ngu yang Hpyen la hte bai jahkrit shama rai. N-kau mi gaw she mana mat ma ai da. Hpa majaw nga yang dum nta kaw masha kade nga yang kade si jawng mat, ti nang hkrai sha ngam mat rai ai majaw rai ma ai. N kau dum n ta ni gaw Myu she mat mat hkra n ta ting, myu ting hka e kawa sha kau rai she rai nga ma ai. Lawt wa ai ni mung ti nang hkum hpang pi masha n shadu mahkra yawn jawng nga ma ai.
Ding re ai ni hpe gaw n garum, le Yangon kaw nga nga ai "Chyan Hkai Ye" hpung ni a dum n ta masha n hkaw mi hpe a lu bang na shat loi li jaw sha ai hpe gaw, Mungkan ting hpe bau da ai zawn nga shiga hkan e bai shabra, gaya mung n chye. Mungkan ting yu nga ai hpe wa, chye nga ning len masu gwi ai hpe she shakawn mat sai.
Ga sadi ni ya nrai yang jaw, bai sha prai kau, bai jaw rai she nga nga ma ai. Ya gaw Referendum bai rai wa sai da. Dai mung a laga law, shan hte chye hkat ai ni hpe sha gaw yes bang shangun, n chye hkat ai ni hpe rai jang gaw 'No' bang jang htawng rim bang na bai nga wa. Myitkyina kaw nga ai dum n-ta law law wa gaw 'Vote' bang na shara de n ta ting pi n sa ra ai. Ding hku ning baw wa sa di n ta ting a matu bang ya pi mai ai da, Yes she bang yang gaw. 'Vote' mai sau pa ni pe dum nta de nan sa sa ya ai hku rai nga ai. Mungkan hta sawng di sai nga ai Mungdan ni pi Myen hpe yu di, "aw nan hte grau sawng ai she rai nga", nga mat na daram myit magaw ai ni. Mung masha ni a sai hpe lu, Mungdan shari hpe jahpoi rai she nga jawng nga ma ai.
UN Security Council kaw na mung, dai ram n hkru ai Asuya hpe mara n lu tam ai, nga ai majaw ngai gaw, "AW.. UN mung ngai ram pi bawnu n rawng ai ni rai sam ai, ngai wa UN kaw bung li galaw yang gaw UN a mu madu pa she n tai nga sadawng," ngu mung myit wa ai le.
Hpyen la dai ram law ai Asuya wa, hpyen la ni hpe dat na jam jau ai ni hpe garum sha ngun yang, an-hte myu sha ni mung Democracy hta Asuya hpe pi grau tsaw ra wa ai baw she re yang me, dai mung n chye sam ai law. Bawnu gaw hkyi sha bawnu rai sam ma ai. Hpa mi nga yang nga, UN mung jam jaw ai ni hpe garum lu hkra shakut ra ai. Ga rau shaga di n lu yang, si nat ra la ai Asuya hpe si nat sha da da shaga sha ngun ra sai. An-hte Mung masha ni mung hkyu hpyi di, dang di, dang dep ai ram rau garum ra sai.
Shing n rai yang yawng kaw si di si jawng ma hkyem sai. DVB TV Program May 10th kaw yu yu yang grai myit machyi na zawn nga hkam sha nga n ngai. Dai majaw an-hte yawng hkrung nga ai Karai Kasang Wa kaw kyu hpyi ga ngu saw lajin let hpung dim dat n ngai law.
Ta Tut
- Admin
- Number of posts : 30
Age : 30
Location : Singapore
Registration date : 2008-04-25
-


text: oke HI , da berhabuh daa pnye lmee ta update . biase laa , bz sket skunk nie . bnyk hw , na stdy lagi , na kua pon kekandng ta de mase sngd . na jmpe org itu ini pon susa . biase laa .de org mare kan . tpii , takan aku na brkawan dngn org pon ta bole ? b , syg juz na berkawan , bkan na na crang . but now , aku da mcm ta bole go on n paam kaw . sejak dduk jaoh nie pangai kaw mkin plix . dah 2 week kte gado , ta baek2 . okee , aku ngaku aku sala , kaw blik ipoh . na suprise kat aku , aku tade ruma , aku klua dngn kawan baek aku . tpi kaw degil , kaw ta cye aku . 1 week aku pujowk kaw , kaw still tana bebaek . aku da ta thu na buad ape lgi . bile aku tnye ape reley kite kaw msty ubah topix . if ta ubah topix kaw mare2 aku . smpai bilee na mcm nie sygs ? tlong jngn buad cam nie .


text:
时间:2018-01-12 16:09:16 来源:德宏团结报
2. Ningtuk rai lusha yang nta dinghku jahten sharun ya ai lam
(1) Ningtuk rai lusha yang nta dinghku bya matsan mat.
Ningtuk rai lusha ai masha ni ningtuk ayin kap jang go hpa hpe pyi n dum mat rai chye ma ai.
Nta de gade matsan, ningtuk rai gade hpu tim, hkoi, lagu, gashun la rai nna ningtuk rai sa mari lu sha nga ai. Dai majo, masha ni ginchyum shapro yang, ningtuk rai lusha masha ni nta dinghku jasum shabya ai lam mali go: A—Mahkong ton ai gumhkpro lang shama kau; B—Kun rai dut sha shama kau; C—Jinghku jingyu ni hpe hkoi sha shama kau; D—La ni go lagu lagut galo, num ni go hkum dut sha rai nga ma ai.
(2) Ningtuk rai lusha yang num ma hte hka bra, dinghku bya, masha si.
Ningtuk rai lusha yang, kun dighku na ja gumhpro lau lau ma mat wa ai majo, madu jan hte madu wa nju ndong hkat mat, gawa hte gasha hpyen tai hkat mat, nta dinghku gata zimra alum ala rai na yak mat masai. Ningtuk rai lusha garai n na-du ai ni go, nta masha hpe masu sha, lagu lagut galo, nta na sut rai tang sha. Na-du sai ni go, nta masha hpe ningtuk woi hkalem lusha, madu jan hpe tang sha gasha dut sha, grau nna go ningtuk rai mari na gumhpro a majo madu a nta masha hpe shayon, sat kau pyi no chye rai nna, htom e go madu mung htong hkrat ai hkrum chye ai.
3. Ningtuk rai lusha yang hpong shingra hpe jahten shaza ya ai lam
(1)Ningtuk rai lusha yang hpong shingra ja sutgan shaza, mungdan ja sutgan jasum.
Nambat langai, ningtuk rai lusha masha ni teng tok shamyit shaza kau ya ai hpong shingra sutgan ni rai nga ai. Nambat lahkong, mungdan ko nna ningtuk rai pat na matu lang kau ai masha aga, rung rai, ja gumhkpro rai nga ai. Jahtum e, ningtuk rai a majo sum mat ai ja gumhpro grau lo mat nga ai.
(2) Ningtuk rai ko nna mara mu lo malo shapro dat nna hpong shingra zimra na matu chyinghkyik hkra nga ai.
Ningtuk rai lu la na matu, ningtuk rai lusha masha ni n tara ai ladat hte gumhpro hkan tam na majo myu magup re mara mu shapro dat sai. Ga shadon, damya mya, masha sat, hkum dut sha re mu ni byin pru ai.
(3) Ningtuk rai lu sha yang mung shawa masha ni a kunglak madang hpe wa-hkye hkra, galo sha n-gun shabya hkra ai.
Ningtuk rai lu sha ayin lu sai masha ni a bungli galo sha shatang go, ningtuk rai n lu sha ai masha ni a 40% ~50% sha du nga ai. Na-du ai ni go bungli n lu galo mat nga ai. Grau bai na-du mat sai ni go si mat chye nga ai. Ningtuk rai lusha yang gashu gasha ni a hkamja lam hpe mung wa-hkye hkra nna, htomhpang de na shinggyim masha ni a nguipyo na lam hpe myit yak lam galo da ya nga ai. Hkum li ai num ni ningtuk rai lusha yang ma-bya bya shadang go n lu sha ai ni hta grai tso ja nga ai, la-ma wa shangai ton tim, hkumhkrang n tai, bo nu n let, ma chya ngai ko nna hten shing n rai lago lata n hkum re ana byin chye nga ai.


text:
Daini pyen 2 pm jan kaw nna Naypyitaw e galaw ai UPDJC Munghpawm Simsa Lam Bawngban Ai Ginrun Komiti zuphpawng de ya hpang jahtum Myen asuya hte NCA sen htu ai, UNFC daphpawm malawm, Mon hte Lahu rawt malan hpung ningbaw ni shanglawm nga ai re.
Feb. 13 NCA mungdan ting gap hkat jahkring ga sadi sen htu ngut ai hpang, No.1 lang UPDJC (Union Peace and Discussion Joint Committee) zuphpawng de New Mon State Party (NMSP) hte Lahu Democratic Union (LDU), yan shanglawm lu ai lam re.
Dai zuphpawng hta NCA mahkrun hkap la sen ai hte seng nna mung NMSP hte LDU, yan sanglang mat na re lam chye lu ai.
Wunpawng Mungdan Shanglawt Hpung KIO gaw NCA hpe sen n htu ai, Myen mung Dingdung Daw Daphpawm (Northern Alliance-Burma) malawm re. NCA gaw Myen hpyendap shi ra ai hku sha rai mat ai majaw n lu hkap la ai re lam, KIO ginjaw salang ni tsun ai re.
Ndai 14 lang na UPDJC zuphpawng de Jinghpaw mungdaw na Kachin State Democracy Party, KSDP ningbaw Dr. Manam Tu Ja mung, shawoi na zawn, sa du shanglawm nga ai re.


text:
Hpakan lungseng maw de Wunpawng Mungdan Shanglawt Hpyendap KIA hte Myen asuya hpyendap lapran majan byin nga ten, Myen hpyen ni gaw Hpakan sa lam Jinghpaw kahtawng hkan na dumhpau sinat ni rim zing la wa sai re.Lai wa sai bat laman, Mugawng hte Kamai lapran Kahtan Yang hte Loi Seng, kahtawng lahkawng na dumhpau sinat ni hpe jahkrit shama ladat hte rim zing lahkawn la ai lam, kahtawng masha ni tsun ai.
July 12 hte 15 lapran, Myen hpyen Hk.M.Y 427 dap na Dujum Ne Lin Awng hte Dujum Htun Htun yan woi awn ai hte, dai kahtawng lahkawng na dumhpau sinat lau 22 hpe rim zing la ai lam, July 16 KIO Kachinnet shiga e mung tang madun ai hpe mu lu ai.
Mare masha ni dumhpau sinat n sa ap jang ‘tara upadi hte maren ahkyak la na’ ngu, jahkrit shama nna zing la ai re lam, matut chye lu ai.
Dumhpau sinat gaw, bum nga Jinghpaw amyusha ni a matu htunghking sutgan langai rai nga ai zawn, yi galaw, shan gap let madung kan bau ai ginra buga masha ni a matu mung n nga n mai lang ra ai arung arai langai rai nga ai re.


text:
Ga San 10
Chyum Laika Gaw Anhte Hpe Gara Hku Karum Ya Lu Ai Kun?
NANG NGA YANG HPA GALAW NA?
Ndai mabyin hpe shingran yu u: David gaw shana aten hta nam kahtawng kata kaw lam hkawm nga ai. Nsin grai sin wa ai majaw shi gara kaw du nga ai hpe n chye mat sai. Shi lam hkawm let, n re ai lam de sa hkrup mat sam ai. Ya, shi lam dam mat sai.
Lama na nang David rai yang hpa galaw na kun?
BAI MYIT YU U
Nang galaw lu ai lam ni nga ai:
1. Karum hpyi mai ai.
2. Dat wan lang mai ai.
3. Jaw ai lam hpe mu na matu ndai hku sha matut hkawm sa mai ai.
Nambat 3 hpe galaw na nga yang akyu nga yang she nga na.
Numbat 1 hta na numbat 2 gaw grau kaja ai. Nang hta dat wan nga yang, nang gara kaw du taw ai hpe chye lu nna jaw ai lam hpe tam lu na matu, htoi ya na re.
Chyum Laika mung dai zawn karum ya lu ai.
Mungkan ting hta dut lu dik htum laika buk rai nna
prat hte seng ai manghkang ni a matu lam matsun ni lawm ai
tinang hkum tinang atsawm chye wa nna, grau kaja ai masha langai byin wa hkra karum ya lu ai
kaja dik htum aprat hpe lu la na matu lam madun ya lu ai
PRAT HTE SENG NNA AHKYAK AI GA SAN NI A MAHTAI NI
Anhte ga n nan chye shaga wa ai hte ga san ni san ga ai.
Lamu gaw hpa majaw sawm tsit a ta?
Shagan ni hpe hpa hte galaw da ai kun?
Kaba wa ai shaloi gaw mungkan a mabyin masa ni a lam san wa ai.
Yak hkak jamjau ai lam ni hpa majaw byin nga a ta?
Masha gaw hpa majaw si ai rai?
Dai ga san ni a mahtai hpe Chyum Laika hta moi moi kaw nna tau hkrau tsun da ai.
Masha nkau mi ndai hku tsun ai: Chyum Laika gaw maumwi mausa ni hte hpring nga ai. Prat n dep mat sai. Chye na na matu mung grai yak ai. Manghkang gaw Chyum Laika kun? Shing nrai masha ni kun? Shanhte shut ai hku sharin hkrum ai majaw kun?
Ga shadawn, mungkan hpe Karai Kasang up hkang nga ai ngu masha ni shadu ma ai. Dai gaw gara hku byin mai na ta? Ndai mungkan a masa ni gaw grai sawng nga ai. Yawn hkyen ai hte jamjau ai lam ni, machyi makaw hte si hkrung si htan, shingra tsin-yam tsindam ni hte hpring nga ai. Tsawra myit rawng ai Karai Kasang gaw kaning rai nna ndai hku galaw na ta?
Mahtai hpe chye mayu ai kun? Chyum Laika hta tsun da ai hpe chye yang nang mau mat na!
Ndai laika buk hta lawm ai lam matsun ni gaw Chyum Laika hta madung ai hpe nang mu na re. Chyum Laika kaw nna lam matsun ni gaw kamhpa ging ai hpe Yehowa Sakse Ni kam ma ai. “Karai Kasang e shung ya ai Chyum Laika shagu gaw, sharin shaga ya ai, daru sharin chye ai, mye shading lu ai” majaw re. (2 Timohti 3:17) Moi kaw na ka da ai raitim prat naw dep nga ai Chyum Laika hpe nang nan hkaja yu u!


text:
JARIT SHADAW (7) KAW MYEN (50) JAN SI HKALA
Labels: Jinghpaw Mung Shiga
4 comments:
- Anonymous said...
-
CHYEJU KABA SAI KARAI KASANFG WA E ARADI Mangawngsi Karai kasang sharin shaga ya rit law
- September 1, 2012 at 10:05 PM
- Myujet said...
-
Oi,,,,ii,,myen ndai ni naw ngam nga ma ni?nau si ru wa jang Rohinger ni hpe mungdan masha hkap la na myen hpyen dap de hpyen shang mu nga wa chye ai lo,,,rai tim,,,min aung lai kaya hkrum sai,,Hpa kant hpe 3ya da aw?,,,mai byin na lam n nga ai ,KIA hpe 10ya nga ya laning mi du tim ????? Myen ma htang she siru ma sai,n htang hku ney pyi daw mahtang hka lut mat nhten kun lo?
- September 2, 2012 at 1:37 AM
- hkunman said...
-
N-dai dinghta pinra hta Anhte Jinghpaw Wunpawng Myusha ni daram n-gun ja ai kadai a-myu ni rai ma ta.....?Tsalam 95% gaw... Yesu hkristu hpe chye ai rai nga ai....,YESU HKRISTU HTE YEHOWA GOD,Myit ra ai lam hta GARA HKU Grau grau sak hkrung chyena matu shani shana Chyum laika. God a-Mungga hka ja taw na sha a-hkyak dik sha rai taw nga sai....,Myen Tsadan sha n-ga Mungkan Ting pyi Anhte Jinghpaw Wunpawng Myusha ni a-Kabye lahkum tai na ra ai.....,
- September 2, 2012 at 4:54 AM
- TsaBaGam said...
-
ara di. Yawng ru si taw mu ga law.. K.k e chye ya rit law n shawp n kap galaw ai ni yawng hpe anhte buga kaw jasan kau ya rit....
TsaBaGam
- September 2, 2012 at 10:42 AM